
ΑΠΟΦΑΣΕΙΣ 

Αριθμ. 26412 _ (1) 

Πλαίσιο Ποιότητας Προγραμμάτων Σπουδών της 

ΕΕΚ. 

Ο ΥΦΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον ν. 3879/2010 (Α' 163) «Ανάπτυξη της Διά Βίου 
Μάθησης και Άλλες Διατάξεις», όπως ισχύει. 

2. Το ν. 4186/2013 (Α' 193) «Αναδιάρθρωση της Δευ¬ 
τεροβάθμιας Εκπαίδευσης και λοιπές διατάξεις», όπως 
ισχύει, και ειδικότερα τα άρθρα 10 και 23, όπως τροπο¬ 
ποιήθηκαν και ισχύουν. 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

4. Το π.δ. 69/2015 (Α' 113) «Διορισμός του Αλεξίου 
Τσίπρατου Παύλου, ως Πρωθυπουργού». 

5. Τις διατάξεις του π.δ. 70/2015 (Α' 114) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 


Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού». 

6. Τις διατάξεις του π.δ. 114/2014 (Α' 181) «Οργανισμός 
Υπουργείου Παιδείας και Θρησκευμάτων», όπως ισχύει. 

7. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

8. Την υπ' αριθμ. 201408/Υ1 /25-11 -2016 (Β' 3818) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 
στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

9. Την υπ' αριθμ. 5954/2014 (Β' 1807) υπουργική 
απόφαση «Κανονισμός Λειτουργίας Ινστιτούτων Επαγ¬ 
γελματικής Κατάρτισης (ΙΕΚ) που υπάγονται στη Γενική 
Γραμματεία Διά Βίου Μάθησης (Γ.Γ.Δ.Β.Μ.)», όπως ισχύει. 

10. Το με αριθμ. 63/21-12-2015 απόσπασμα πρακτικού 
του Δ.Σ του Ι.Ε.Π. με Θέμα: «Έγκριση πλαισίου Ποιότητας 
Προγραμμάτων Σπουδών». 

11 .Τη σύσταση 2006/962/ΕΚ του Ευρωπαϊκού Κοινο¬ 
βουλίου και του Συμβουλίου, της 18ης Δεκεμβρίου 2006, 
σχετικά με τις βασικές ικανότητες της διά βίου μάθησης 
[Επίσημη Εφημερίδα Ε 394 της 30.12.2006], στο βαθμό 
που αυτή είναι σχετική με την Επαγγελματική Εκπαίδευ¬ 
ση και Κατάρτιση. 

12. Τη σύσταση του Ευρωπαϊκού Κοινοβουλίου και του 
Συμβουλίου για τη δημιουργία ευρωπαϊκού πλαισίου 
αναφοράς για τη διασφάλιση της ποιότητας στην επαγ¬ 
γελματική εκπαίδευση και κατάρτιση (ΕΕΚ) [Σύσταση του 
Ευρωπαϊκού Κοινοβουλίου και του Συμβουλίου 2009/Θ 
155/01 της 18ης Ιουνίου 2009]. 

13. Το Στρατηγικό πλαίσιο για την ευρωπαϊκή συνερ¬ 
γασία στους τομείς εκπαίδευσης και κατάρτισης [Συ¬ 
μπεράσματα του Συμβουλίου 2009/6 119/02 της 12ης 
Μάίου 2009], το οποίο θέτει τους ακόλουθους τέσσερις 
στρατηγικούς στόχους: 

(α) Υλοποίηση της διά βίου μάθησης και της κινητι¬ 
κότητας, 

(β) Βελτίωση της ποιότητας και της αποτελεσματικότη- 
τας της εκπαίδευσης και της κατάρτισης, (γ) Προαγωγή της 
ισοτιμίας, της κοινωνικής συνοχής και της ενεργού συμ¬ 
μετοχής στα κοινά, (δ) Ενίσχυση της καινοτομίας και της 
δημιουργικότητας, καθώς και του επιχειρηματικού πνεύ¬ 
ματος σε όλα τα επίπεδα εκπαίδευσης και κατάρτισης. 

14. Τη με αριθμ. πρωτ. Φ1 /Α/521 /216239/Β1 / 
16-12-2016 εισήγηση του Προϊσταμένου της Γενικής 
Διεύθυνσης Οικονομικών Υπηρεσιών του Υπουργείου 
Παιδείας, Έρευνας και Θρησκευμάτων. 

15. Το γεγονός ότι από τις διατάξεις της παρούσας από¬ 
φασης, δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε 

Την έγκριση του Πλαισίου Ποιότητας των Προγραμ¬ 
μάτων Σπουδών της ΕΕΚ ως εξής: 

Άρθρο 1 
Ορισμοί 

α) Γνώση (ΚηοννΙθάρθ): Το αποτέλεσμα αφομοίωσης 
της πληροφόρησης διαμέσου της μάθησης. Γνώση είναι 
ένα "σώμα" γεγονότων, θεωριών και πρακτικών το οποίο 
συνδέεται με το πεδίο της εργασίας ή της μελέτης. 

Στο Ευρωπαϊκό Πλαίσιο Προσόντων (ΕΟΕ) η γνώση πε- 
ριγράφεται ως θεωρητική και/ή τεκμηριωμένη (ίΒςΐυθΙ). 

β) Δεξιότητες (51<ί1ΐ5): Η ικανότητα εφαρμογής της γνώ¬ 
σης και της τεχνογνωσίας για την ολοκλήρωση καθηκό¬ 
ντων ή την επίλυση προβλημάτων. 

Στο Ευρωπαϊκό Πλαίσιο Προσόντων (ΕΟΕ) οι δεξιό¬ 
τητες περιγράφονται ως γνωστικές (αναφερόμενες στη 
χρήση της λογικής, της διαίσθησης και της δημιουργικής 
σκέψης) ή ως πρακτικές (αναφερόμενες στην χειρωνα¬ 
κτική επιδεξιότητα και τη χρήση μεθόδων, υλικών και 
εργαλείων). 

γ) Ικανότητα (Έοηηρθΐθηςθ): Η αποδεδειγμένη ικανότη¬ 
τα (θόίΐίΐγ) χρήσης γνώσης, δεξιοτήτων και προσωπικών, 
κοινωνικών και μεθοδικών ικανοτήτων σε εργασιακό ή 
μαθησιακό περιβάλλον με σκοπό την επαγγελματική ή 
προσωπική εξέλιξη. 

Στο Ευρωπαϊκό Πλαίσιο Προσόντων (ΕΟΕ) η ικανότητα 
περιγράφεται με όρους υπευθυνότητας και αυτονομίας. 

δ) Μαθησιακή Ενότητα (υηίΐ): Αποτελεί Συστατικό 
στοιχείο/μέρος ενός προσόντος/τίτλου που αποτελεί- 
ται από μια συνεκτική δέσμη γνώσεων, δεξιοτήτων και 
ικανοτήτων, και η οποία μπορεί ανεξάρτητα να αξιο¬ 
λογηθεί και να πιστοποιηθεί. Οι μαθησιακές ενότητες 
χρησιμοποιούνται για να "δομήσουν" ένα πρόγραμμα 
εκπαίδευσης ή κατάρτισης. 

ε) Μαθησιακό Αποτέλεσμα: Είναι η αποτύπωση όλων 
αυτών που ο εκπαιδευόμενος γνωρίζει, κατανοεί και 
μπορεί να επιτελέσει μετά την ολοκλήρωση μιας μαθη¬ 
σιακής διαδικασίας. 


Άρθρο 2 

Στοχοθεσία - Βασικές Προδιαγραφές Προγραμ¬ 
μάτων Σπουδών της ΕΕΚ 

Α) Τα Προγράμματα Σπουδών θα πρέπει να στοχεύουν: 

1. στην ανάπτυξη δεξιοτήτων εφαρμογής της γνώσης 
και επίλυσης προβλημάτων σε αυθεντικά επαγγελματικά 
περιβάλλοντα, 

2. στην απόκτηση προσόντων σύμφωνα με το Εθνικό 
Πλαίσιο Προσόντων, 

3. στην προσέγγιση και αξιολόγηση της απαραίτητης 
γνώσης μέσα από ποικίλους εναλλακτικούς τρόπους, 
ώστε να προσφέρουν ευκαιρίες μάθησης και ανάπτυ¬ 
ξης σε όλους τους εκπαιδευομένους, ανάλογα με τα 
ιδιαίτερα χαρακτηριστικά τους (ενδιαφέροντα, κλίσεις, 
εμπειρίες, ετοιμότητα, μαθησιακό προφίλ, πολιτισμικό 
υπόβαθρο, ειδικές ανάγκες ή/και αναπηρίες κ.λπ.), 

4. στην καλλιέργεια της ικανότητας κάθε μαθητή/ 
μαθήτριας για κριτική προσέγγιση και αξιοποίηση των 
Τ.Π.Ε., 

5. στη δημιουργία συνθηκών που παρέχουν σε κάθε 
άτομο τη δυνατότητα της διά βίου μάθησης («μαθαίνω 
πώς να μαθαίνω», αυτοκατευθυνόμενη μάθηση, επίλυση 
προβλημάτων κ.τ.ό.), 

6. στην ανάπτυξη γνώσεων, δεξιοτήτων και ικανοτή¬ 
των και επίλυσης προβλημάτων στο σύγχρονο επαγγελ¬ 
ματικό περιβάλλον, 

7. στη διαμόρφωση υπεύθυνης επαγγελματικής συ¬ 
νείδησης και ταυτότητας, 

8. στην αξιοποίηση τόσο ποσοτικών όσο και ποιοτικών 
μεθόδων αξιολόγησης (π.χ. φάκελος [ροΠΤοίίο] εκπαι- 
δευομένου), που λειτουργούν ανατροφοδοτικά σε σχέση 
με την επίτευξη των μαθησιακών διδακτικών στόχων και 
τη βελτίωση της εκπαιδευτικής πράξης, 

9. στην καλλιέργεια αξιών συνεργατικότητας και περι¬ 
βαλλοντικής συνείδησης, 

10. στην έμφαση σε θέματα υγιεινής και ασφάλειας 
της εργασίας, 

11. στην ανάπτυξη δεξιοτήτων καινοτομίας και επιχει¬ 
ρηματικότητας, εξωστρέφειας και προσαρμοστικότητας, 

12. στην ανάπτυξη των κοινωνικών δεξιοτήτων (εοίΐ 
5Ιςί115) των εκπαιδευομένων για την εφαρμογή τους στο 
σύγχρονο επαγγελματικό περιβάλλον, πέραν των απα¬ 
ραίτητων για το σχετικό επάγγελμα γνώσεων, δεξιοτή¬ 
των και ικανοτήτων, 

13. στην προώθηση των αρχών της εκπαίδευσης για 
την αειφόρο ανάπτυξη, 

14. στη διευκόλυνση της πρόσβασης και της παραμο¬ 
νής στο εκπαιδευτικό σύστημα των Ατόμων με Ειδικές 
Ανάγκες αλλά και γενικότερα των ατόμων που προέρχο¬ 
νται από ευάλωτες κοινωνικές ομάδες, 

15. στην προώθηση της διαφάνειας των προσόντων 
και της κινητικότητας στο πλαίσιο της ΕΕΚ, λαμβάνοντας 
υπόψη ότι η αναγνώριση προσόντων ανεξαρτήτως του 
τρόπου που αποκτήθηκαν (μέσω τυπικής, μη τυπικής ή 
άτυπης μάθησης) συμβάλλει στην ενίσχυση της διαπερα¬ 
τότητας και στη διευκόλυνση της μετάβασης μεταξύ των 
διάφορων συστημάτων εκπαίδευσης και κατάρτισης, 

16. στην ανάπτυξη θετικών στάσεων απέναντι στη διά 
βίου μάθηση. 

Β) Τα Προγράμματα Σπουδών (Π.Σ.) της ΕΕΚ κινούνται, 
σε γενικές γραμμές, στο ευρύτερο πλαίσιο των αρχών 
και σκοπών της γενικής εκπαίδευσης, ταυτόχρονα όμως 
διαφοροποιούνται όπου αυτό απαιτείται. 

Ειδικότερα: 

1 .Τα Π.Σ. του «Δευτεροβάθμιου και Μεταδευτεροβάθ- 
μιου Κύκλου Σπουδών», και του Προπαρασκευαστικού 
Προγράμματος Πιστοποίησης της Επαγγελματικής Εκ¬ 
παίδευσης πρέπει, μεταξύ άλλων, να αποσκοπούν, στο 
βαθμό του δυνατού, στην ισόρροπη κοινωνική, συναι¬ 
σθηματική, πνευματική και σωματική ανάπτυξη των 
μαθητών, η οποία προάγεται με κατάλληλα σχεδιασμέ¬ 
να προγράμματα, αναπροσανατολισμό των ποιοτικών 
χαρακτηριστικών της διδασκαλίας και αξιοποίηση σύγ¬ 
χρονων και κατάλληλων για κάθε περίσταση παιδαγωγι- 
κών/διδακτικών προσεγγίσεων. Στην επίτευξη αυτού του 
στόχου συμβάλλει αποφασιστικά και η ένταξη στο Π.Σ. 
δραστηριοτήτων οι οποίες προάγουν την αυτογνωσία, 
την αυτενέργεια, την υπευθυνότητα, τη δημοκρατική 
συνείδηση, τη διαλεκτική ικανότητα, τη συνεργατικότη- 
τα, τον σεβασμό στη διαφορετικότητα, τη μάθηση μέσω 
έρευνας και πειραματισμού, την καλλιέργεια μεταγνω- 
στικών δεξιοτήτων, την κριτική σκέψη, τη φαντασία, την 
αναζήτηση και αξιοποίηση πηγών, την ικανότητα λήψης 
αποφάσεων, την ευαισθητοποίηση σε κοινωνικά θέματα 
και τις ανθρωπιστικές αρχές και αξίες. 

2. Τα Π.Σ. της Αρχικής και Συνεχιζόμενης Επαγγελμα¬ 
τικής Κατάρτισης πρέπει να είναι προσαρμοσμένα στις 
ιδιαιτερότητες του ενήλικου πληθυσμού και να εδρά¬ 
ζονται στις βασικές αρχές της εκπαίδευσης ενηλίκων. 
Επιπροσθέτως, πρέπει να στοχεύουν στην ενεργητική 
μάθηση, στην ανάπτυξη της κριτικής σκέψης και στη 
μάθηση μέσα από την πράξη, και να ανταποκρίνονται 
στις ιδιαίτερες ανάγκες των ενήλικων εκπαιδευομένων, 
οι οποίοι κατά κανόνα έχουν ήδη διαμορφωμένες εκ¬ 
παιδευτικές και επαγγελματικές εμπειρίες, αποφασίζουν 
συνειδητά να συμμετάσχουν σε μαθησιακές διαδικασί¬ 
ες και έχουν διαφοροποιημένες προσδοκίες σε σχέση 
με τη μάθηση, καθώς επιζητούν να αποκτήσουν ή να 
αναβαθμίσουν γνώσεις, ικανότητες και δεξιότητες που 
ανταποκρίνονται στα πραγματικά προβλήματα που αντι¬ 
μετωπίζουν. 

Γ) Κατά το σχεδίασμά των αναλυτικών Π.Σ. θα πρέπει 
να λαμβάνονται υπόψη και οι εξής παράμετροι: 

1. Η πολυμορφία του εκπαιδευόμενου πληθυσμού 
ως προς τα πολιτιστικά, οικονομικά, κοινωνικά και γεω¬ 
γραφικά χαρακτηριστικά του αποτελεί πηγή εμπειριών, 
γνώσεων και δεξιοτήτων, η οποία επιβάλλεται να λαμ- 
βάνεται υπόψη ή και να αξιοποιείται στην εκπαιδευτική 
διαδικασία. 

2. Οι ατομικές διαφορές των εκπαιδευόμενων (μαθη¬ 
σιακό προφίλ, ετοιμότητα κ.λπ.), τα ενδιαφέροντά τους 
και το ιδιαίτερο κοινωνικό και πολιτισμικό περιβάλλον 
από το οποίο προέρχονται αποτελούν πηγή εναλλακτι¬ 
κών μεθόδων προσέγγισης και αξιολόγησης της γνώσης. 

3. Οι προηγούμενες εμπειρίες εκπαίδευσης και κατάρ¬ 
τισης, όπως και η παράλληλη διδασκαλία άλλων διδα¬ 
κτικών αντικειμένων, είναι αναγκαίο να αλληλοσυμπλη- 
ρώνονται με τη βαθμιαία εμβάθυνση των γνωστικών 


αντικειμένων από τάξη σε τάξη, από ενότητα σε ενότη¬ 
τα και από αντικείμενο σε αντικείμενο. Στη διαδικασία 
αυτή πρέπει να συνδυάζεται η παιδαγωγική ελευθερία 
κάθε εκπαιδευτικού/εκπαιδευτή με τη συστηματική συ¬ 
νεργασία μεταξύ τους, στο πλαίσιο του συλλόγου διδα¬ 
σκόντων, με στόχο έναν συνεργατικό, κοινοτικού τύπου 
εκπαιδευτικό οργανισμό θεωρίας και πράξης. 

Δ) Επίσης, τα Προγράμματα Σπουδών κρίνεται απα¬ 
ραίτητο: 

1. να υποστηρίζουν την πολλαπλότητα των πηγών 
μάθησης και να προωθούν ενεργητικές, συμμετοχικές, 
διαλογικές, διερευνητικές-ανακαλυπτικές και αυτο-κα- 
τευθυνόμενες μορφές μάθησης (με τη μορφή ρΐΌ]θςΐ 
και με έμφαση στις διεπιστημονικές προσεγγίσεις), με 
παράλληλους θεσμοθετημένους μηχανισμούς ελέγχου 
και έγκρισης των πηγών, 

2. να προβλέπουν την έλλογη και αποτελεσματική 
αξιοποίηση των ποικίλων πηγών πληροφόρησης (Δια¬ 
δίκτυο, ηλεκτρονικές και συμβατικές βιβλιοθήκες κ.ά.), 

3. να δημιουργούν και να ενισχύουν τα κίνητρα μά¬ 
θησης για τον εκπαιδευόμενο αλλά και τις δυνατότητες 
καινοτόμου δράσης για τον εκπαιδευτικό/εκπαιδευτή, 

4. να επιτρέπουν, ανάλογα με το αντικείμενο, να ανα¬ 
πτύσσονται δραστηριότητες οι οποίες θα λαμβάνουν 
υπόψη τα ενδιαφέροντα και τις εμπειρίες των εκπαιδευ¬ 
όμενων, 

5. να ενισχύουν την αυτονομία του εκπαιδευτικού έρ¬ 
γου και τον κριτικό αναστοχασμό των εκπαιδευτικών/ 
εκπαιδευτών, μετατοπίζοντας το κέντρο βάρους της 
εκπαιδευτικής πράξης από τα αντικείμενα διδασκαλίας 
στα δρώντα υποκείμενα, στον εκπαιδευτικό/εκπαιδευτή 
και στον εκπαιδευόμενο, 

6. να επικεντρώνονται στο κύριο διδακτικό αντικεί¬ 
μενο με τον περιορισμό της ύλης, με στόχο την πιο ου¬ 
σιαστική κατανόηση και τη μεγαλύτερη συνάφεια της 
παρεχόμενης εκπαίδευσης και κατάρτισης με τις πραγ¬ 
ματικές και ουσιαστικές ανάγκες της καθημερινής και 
της μελλοντικής επαγγελματικής ζωής τους, 

7. να διέπονται από τις αρχές της διαπολιτισμικής εκ¬ 
παίδευσης. 

Ε) Τέλος, τα Προγράμματα Σπουδών, εφόσον συντρέ¬ 
χουν οι κατάλληλες προϋποθέσεις, μπορεί να προβλέ¬ 
πουν: 

1. την πραγματοποίηση ορισμένων δραστηριοτήτων 
εκπαίδευσης και κατάρτισης σε διαφορετικά περιβάλλο¬ 
ντα και χώρους πέραν του σχολείου, όπως κοινωνικούς 
φορείς, επιχειρήσεις, εκπαιδευτικά κέντρα κ.λπ., 

2. τη συμμετοχή σε ορισμένες μαθησιακές δραστηρι¬ 
ότητες, πέραν του εκπαιδευτή, και στο βαθμό που αυτό 
κρίνεται απαραίτητο, και εισηγητών από κλαδικές/επαγ- 
γελματικές ενώσεις, κοινωνικούς εταίρους, επιμελητήρια, 
επιχειρήσεις, άλλα σχολεία (επιμόρφωση μεταξύ ομότι¬ 
μων), Ιδρύματα Τριτοβάθμιας Εκπαίδευσης κ.λπ. 

ΣΤ) Σύμφωνα με το θεσμικό πλαίσιο, τα Προγράμματα 
Σπουδών της ΕΕΚ: Περιλαμβάνουν σαφώς διατυπωμένα 
επιδιωκόμενα μαθησιακά αποτελέσματα. 

1. Τα μαθησιακά αποτελέσματα ορίζουν το προσδο- 
κώμενο αποτέλεσμα της μάθησης, ανεξαρτήτως του 
τρόπου απόκτησής της, και αναφέρονται σε γνώσεις, 

δεξιότητες και ικανότητες που ένας εκπαιδευόμενος 
αναμένεται να κατέχει, να κατανοεί και είναι ικανός να 
εφαρμόσει μετά την επιτυχή ολοκλήρωση μιας μαθη¬ 
σιακής διαδικασίας, σε ευθυγράμμιση με το αντίστοιχο 
Εθνικό Επίπεδο Προσόντων. 

2. Παρέχουν την δυνατότητα ανάπτυξης περισσότερο 
μαθητοκεντρικών προσεγγίσεων, επιτρέποντας στους 
εκπαιδευτικούς φορείς μεγαλύτερη ευελιξία και αυτονο¬ 
μία σε τοπικό επίπεδο ως προς τον τρόπο οργάνωσης και 
υλοποίησης των προγραμμάτων τους. Η ευελιξία αυτή 
στοχεύει κυρίως στην αξιοποίηση των κοινωνικών και 
εργασιακών (άμεσων ή έμμεσων) εμπειριών των εκπαι¬ 
δευόμενων για την καλύτερη προσέγγιση της γνώσης, 
μέσα από αυθεντικές κοινωνικές και εργασιακές δρα¬ 
στηριότητες. 

3. Επιτρέπουν τον κατάλληλο επιμερισμό της διδακτέ¬ 
ας ύλης στο συνολικό πλαίσιο της ΕΕΚ. 

4. Περιλαμβάνουν διδακτέα ύλη, προσδιορισμό του 
συνόλου των απαιτούμενων διδακτικών ωρών για την 
κάλυψή της και κατανομή τους ανά βασική ενότητα μα¬ 
θησιακών αποτελεσμάτων. Η διδακτέα ύλη των μαθη¬ 
μάτων εργαστηριακής εκπαίδευσης συνοδεύεται από 
παράρτημα, που περιγράφει τον απαιτούμενο εργαστη¬ 
ριακό εξοπλισμό για την υλοποίησή τους. 

5. Περιλαμβάνουν ωρολόγιο πρόγραμμα με διδακτέα 
ύλη διαμορφωμένη, σύμφωνα με τα επιδιωκόμενα μαθη¬ 
σιακά αποτελέσματα κάθε μαθήματος. Η διδακτέα ύλη 
των μαθημάτων εργαστηριακής εκπαίδευσης ή μέρος 
της μπορεί να στηρίζεται σε βασικές δομές επαγγελ¬ 
ματικών δραστηριοτήτων, οι οποίες συνοδεύονται από 
παράρτημα, στο οποίο περιγράφεται ο απαιτούμενος 
εργαστηριακός εξοπλισμός για την υλοποίησή τους. 

6. Περιλαμβάνουν οδηγίες και μεθόδους διδασκαλίας, 
συμπεριλαμβανομένων και των διδακτικών τεχνικών, 
των μεθόδων διδασκαλίας και των ενδεδειγμένων επο¬ 
πτικών μέσων. 

7. Παρέχουν κατευθύνσεις για την πρακτική άσκηση 
(φορείς που μπορούν να επιλέγονται για πρακτική άσκη¬ 
ση ανά ειδικότητα) και κάνουν αναφορά στη μαθητεία, 
για την οποία διαμορφώνεται ειδικό πρόγραμμα ανά 
ειδικότητα. 

8. Προβλέπουν «ευέλικτη ζώνη», στο πλαίσιο της οποί¬ 
ας μπορούν να αξιοποιηθούν, ανάλογα με την τάξη/το 
επίπεδο σπουδών (με μεγάλη ευελιξία στα Π.Σ. ΙΕΚ, μι¬ 
κρότερη στη Μαθητεία και ακόμη μικρότερη στις τάξεις 
του ΕΠΑΛ), οι τοπικές προσλαμβάνουσες/εμπειρίες για 
την προσέλκυση του ενδιαφέροντος των μαθητών με 
βάση την πρακτική εφαρμογή των περιγραφόμενων 
στο ΠΣ, οι ατομικές εμπειρίες, ενδιαφέροντα, κλίσεις και 
ανάγκες των μαθητών, οι τοπικές ανάγκες της κοινωνίας 
και της εργασίας για καλύτερη σύνδεση του σχολείου 
με αυτές. 

9. Περιλαμβάνουν διαδικασία και κριτήρια αξιολόγη¬ 
σης των Μαθησιακών Αποτελεσμάτων για κάθε ενότητα 
μαθησιακών αποτελεσμάτων. Οι προτεινόμενες μέθοδοι 
θα πρέπει να αποτιμούν αντικειμενικά και αξιόπιστα την 
επίτευξη των προδιαγεγραμμένων μαθησιακών αποτε¬ 
λεσμάτων, σύμφωνα και με το ισχύον νομικό πλαίσιο και 
τους κανονισμούς λειτουργίας των φορέων. 


10. Περιγράφουν τα απαραίτητα προσόντα των εκπαι- 
δευτικών/εκπαιδευτών καθώς και πρόβλεψη και κατευ¬ 
θύνσεις σε ζητήματα επιμόρφωσής τους 

11. Παρέχουν ενδεικτική βιβλιογραφία/αρθρογραφία. 

12. Παραθέτουν τις προϋποθέσεις παρακολούθησης 
του Π.Σ. 

Ζ)Τα Προγράμματα Σπουδών λαμβάνουν υπόψη στη 
διαμόρφωσή τους τις κατευθύνσεις του ευρωπαϊκού συ¬ 
στήματος πιστωτικών μονάδων για την επαγγελματική 
εκπαίδευση και κατάρτιση (ΕίΐνΕΤ). 

Η) Για τη διαμόρφωση των Προγραμμάτων Σπουδών 
κάθε τομέα και ειδικότητας λαμβάνονται υπόψη, εφόσον 
υπάρχουν, τα σχετικά επαγγελματικά περιγράμματα που 
πιστοποιούνται από τον Εθνικό Οργανισμό Πιστοποίη¬ 
σης Προσόντων και Επαγγελματικού Προσανατολισμού 
(Ε.Ο.Π.Π.Ε.Π.). Προτείνεται η διατύπωση των μαθησια¬ 
κών αποτελεσμάτων να πραγματοποιείται λαμβάνοντας 
υπόψη τις Κύριες και τις Επιμέρους Επαγγελματικές Λει¬ 
τουργίες που περιέχονται στα αντίστοιχα Επαγγελματικά 
Περιγράμματα. 

Η επιλογή, η ανάπτυξη και η πιστοποίηση των Επαγ¬ 
γελματικών Περιγραμμάτων θα αξιοποιεί τα δεδομένα 
του Μηχανισμού Διάγνωσης Αναγκών και θα λαμβάνει 
υπόψη τις εθνικές προτεραιότητες. 

Θ) Στα πλαίσιο της πρόνοιας για αλληλοσυμπληρωμα- 
τικότητα και εναλλακτικές διαδρομές μάθησης, τα Προ¬ 
γράμματα Σπουδών θα πρέπει να λαμβάνουν υπόψη 
τους τη δυνατότητα κατάταξης αποφοίτων σε συναφείς 
ειδικότητες και να διευκολύνουν την κινητικότητα μετα¬ 
ξύ συναφών ειδικοτήτων. 

Επιπλέον, θα πρέπει να επιτυγχάνεται η ευθυγράμμιση 
των προγραμμάτων συναφών ειδικοτήτων μεταξύ των 
συστημάτων επαγγελματικής εκπαίδευσης και αρχικής 
και συνεχιζόμενης επαγγελματικής κατάρτισης. 

Επιπροσθέτως, το περιεχόμενο των Γενικών Μαθη¬ 
μάτων των Α.Π.Σ. της επαγγελματικής εκπαίδευσης 
μπορεί να διαφοροποιείται σε σχέση με εκείνο των Γε¬ 
νικών Λυκείων ανάλογα με τις ανάγκες του κάθε Τομέα/ 
Ειδικότητας, θα διατηρεί όμως τα αντίστοιχα επίπεδα 
ισοτιμίας σε ό,τι αφορά την πρόσβαση στην Τριτοβάθμια 
Εκπαίδευση. 

Άρθρο 3 

Ανάπτυξη προγραμμάτων σπουδών της ΕΕΚ 

α) Αναθεώρηση και επικαιροποίηση ειδικοτήτων - 
Ανάπτυξη νέων ειδικοτήτων. 

Στο πλαίσιο της γενικότερης αναβάθμισης της ΕΕΚ θα 
πρέπει να αναθεωρηθούν/επικαιροποιηθούν οι υφιστά¬ 
μενες ειδικότητες με γνώμονα το Εθνικό Πλαίσιο Προσό¬ 
ντων, και να δημιουργηθούν νέες, στο βαθμό που αυτό 
θα κριθεί απαραίτητο, στο πλαίσιο της γενικότερης ανα¬ 
βάθμισης και επανασχεδιασμού της ΕΕΚ. Προς αυτόν το 
σκοπό πρέπει να ληφθούν υπόψη οι εξής παράγοντες: 

1. Οι ευρύτεροι σκοποί που έχουν τεθεί για την ΕΕΚ 
στην Ελλάδα, οι οποίοι αναπόφευκτα σχετίζονται με τη 
στρατηγική κατεύθυνση του παραγωγικού μοντέλου της 
ελληνικής οικονομίας. 

2. Οι εκροές του Μηχανισμού Διάγνωσης Αναγκών, οι 
οποίες θα περιλαμβάνουν, μεταξύ άλλων, στοιχεία για 

τον εντοπισμό των υπαρχουσών και αναδυόμενων ανα¬ 
γκών στην αγορά εργασίας σε εξειδικευμένο ανθρώπινο 
δυναμικό, σε εθνικό, περιφερειακό και τοπικό επίπεδο. 

3. Η ολιστική προσέγγιση των ειδικοτήτων, με στό¬ 
χο: α) να αποφεύγεται η αλληλεπικάλυψη μεταξύ των 
διαφόρων συστημάτων επαγγελματικής εκπαίδευσης, 
β) να κατανέμονται μεταξύ διαφορετικών συστημάτων 
ανάλογα με το απαιτούμενο επίπεδο εξειδίκευσης και 
γ) να διευκολύνονται η αντιστοίχιση των ειδικοτήτων, 
η κατάταξη των αποφοίτων και η κινητικότητα μεταξύ 
συστημάτων ΕΕΚ διαφορετικών χωρών. 

β) Αναθεώρηση Υφιστάμενων - Ανάπτυξη Νέων Προ¬ 
γραμμάτων Σπουδών. 

1. Με βάση τα αποτελέσματα της διαδικασίας ανα¬ 
θεώρησης, επικαιροποίησης και ανάπτυξης είτε νέων 
ειδικοτήτων είτε επαγγελματικών περιγραμμάτων, προ¬ 
κύπτει η ανάγκη για: α) την ανάπτυξη νέων Προγραμ¬ 
μάτων Σπουδών, β) την αξιοποίηση των υφιστάμενων 
προγραμμάτων ως βάση για την ανάπτυξη των νέων 
και γ) την περιορισμένη αναδιαμόρφωση υφιστάμενων 
προγραμμάτων. 

2. Τόσο τα υφιστάμενα όσο και τα νέα Προγράμματα 
Σπουδών θα πρέπει να συνδεθούν με το Εθνικό Πλαίσιο 
Προσόντων (Ν<3Ε) και κατ' επέκταση με το Ευρωπαϊκό 
Σύστημα Προσόντων (Εξ)Ε).Το Εθνικό Πλαίσιο Προσό¬ 
ντων περιέχει οκτώ επίπεδα, με βάση τα οποία κατατάσ¬ 
σονται: α) οι απόφοιτοι του Δευτεροβάθμιου Κύκλου 
της Επαγγελματικής Εκπαίδευσης στο επίπεδο 4 και 
β) οι απόφοιτοι του Μεταδευτεροβάθμιου Κύκλου της 
Επαγγελματικής Εκπαίδευσης και της Αρχικής Επαγ¬ 
γελματικής Κατάρτισης στο επίπεδο 5, μετά από πιστο¬ 
ποίηση. 

3.0 σχεδιασμός των προγραμμάτων θα γίνει με τέτοιο 
τρόπο, ώστε να υποστηρίζουν: 

Α) τη σύνδεση με την αγορά εργασίας μέσω: 
α. της Μαθητείας, της πρακτικής άσκησης, της ολιγόω¬ 
ρης ή επαναλαμβανόμενης επίσκεψης σε χώρο εργασίας 
και της υποδοχής εισηγητών από το χώρο εργασίας ή 
από κλαδικές/επαγγελματικές ενώσεις κ.λπ., 
β. της ένταξης ολοκληρωμένων βασικών αυθεντικών 
επαγγελματικών δραστηριοτήτων στις εργαστηριακές 
ασκήσεις (ρΓθ]θεΐ-ί335θά Ιθβιγήπο), 
γ. του περιορισμού της ύλης και της αξιοποίησης της 
«ευέλικτης ζώνης του Π.Σ.», που επιτρέπει την ενθάρ¬ 
ρυνση διεξαγωγής εργασιών με αντικείμενο σημαντι¬ 
κά κοινωνικά και επαγγελματικά θέματα (περιβάλλον, 
επιχειρηματικότητα, καταγραφή μαστορικήςτέχνηςκαι 
άλλης άρρητης γνώσης κ.λπ.). 

Β) τη διαδικασία πιστοποίησης των προσόντων των 
αποφοίτων του Μεταδευτεροβάθμιου Κύκλου Σπουδών 
του ΕΠΑ.Λ. και των αποφοίτων των ΙΕΚ, η οποία λαμβάνει 
υπόψη, μεταξύ άλλων, τους Ενδεικτικούς Τρόπους και 
τη Μεθοδολογία Αξιολόγησης που προτείνονται από το 
αντίστοιχο Επαγγελματικό Περίγραμμα. 

Γ) τη σύνδεση των νέων προγραμμάτων με τα προ- 
βλεπόμενα επαγγελματικά δικαιώματα σε κάθε ειδικό¬ 
τητα και τα επίπεδα των επαγγελματικών προσόντων 
β και γ, όπως αυτά προβλέπονται στο άρθρο 11 του 
π.δ. 38/2010. 


4. Η αναδιαμόρφωση των υφισταμένων και η ανά¬ 
πτυξη των νέων Προγραμμάτων Σπουδών μπορούν να 
περιλαμβάνουν τον προσδιορισμό/τη διατύπωση των 
μαθησιακών αποτελεσμάτων και των κριτηρίων αξιολό¬ 
γησής τους, το περιεχόμενο του Προγράμματος Σπου¬ 
δών, τις μαθησιακές ενότητες και τη διάρκειά τους. Ένα 
από τα εργαλεία που προτείνονται για τον προσδιορισμό 
των μαθησιακών αποτελεσμάτων είναι η Λειτουργική 
Ανάλυση των επαγγελμάτων, στο πλαίσιο της οποίας τα 
μαθησιακά αποτελέσματα, διατυπωμένα ως ικανότητες, 
αποτελούν το βασικότερο στοιχείο μεθοδολογίας. 

Κρίσιμο στοιχείο της όλης διαδικασίας είναι η «μετά¬ 
φραση» των μαθησιακών αποτελεσμάτων που προβλέ- 
πονται στα επαγγελματικά περιγράμματα με όρους που 
έχουν νόημα για εκπαιδευτές και εκπαιδευόμενους. 

5. Στην οργάνωση των εκπαιδευτικών δραστηριοτή¬ 
των μπορεί να προβλέπονται, όπου αυτό ενδείκνυται, 
η προσαρμογή τους στις ανάγκες του εκπαιδευόμενου 
και η αυτονομία του εκπαιδευτικού για να υποστηρίξει 
αυτή την προσαρμογή. 

6. Η ανάπτυξη των Προγραμμάτων Σπουδών, ανάλογα 
με το σύστημα ΕΕΚ στο οποίο απευθύνονται, την ειδικό¬ 
τητα και το βαθμό διαφοροποίησης κάθε Προγράμματος 
Σπουδών σε σχέση με τα υφιστάμενα, περιλαμβάνει τα 
εξής: 

Α) Για την εκπόνηση των Αναλυτικών Προγραμμάτων 
Σπουδών (Α.Π.Σ.) της Επαγγελματικής Εκπαίδευσης: 

α. το Ι.Ε.Π συντάσσει «Οδηγό Εκπόνησης Προγραμ¬ 
μάτων Σπουδών», στον οποίο περιέχονται αναλυτικές 
οδηγίες, καθορίζονται συγκεκριμένες προδιαγραφές 
και παρέχονται τυποποιημένες φόρμες, σύμφωνα με 
τις αρχές και τις κατευθύνσεις του παρόντος Πλαισίου 
Ποιότητας. Ο Οδηγός αφορά τόσο τους συντάκτες των 
προγραμμάτων των επαγγελματικών μαθημάτων της 
κάθε ειδικότητας όσο και τους συντάκτες των μαθημά¬ 
των γενικής παιδείας που διδάσκονται στα σχολεία της 
Επαγγελματικής Εκπαίδευσης. 

β. το Ι.Ε.Π. συγκροτεί ομάδες εκπόνησης προγραμμά¬ 
των ανά Ειδικότητα. Προτείνεται η συγκρότηση ομάδων 
τα μέλη των οποίων μπορεί να αποτελούνται από: Συντο¬ 
νιστή, μέλος του Επιστημονικού Προσωπικού του Ι.Ε.Π., 
προτιμητέων όσων έχουν εξειδίκευση με το γνωστικό 
αντικείμενο, Μέλος Εκπαιδευτικού Προσωπικού Πανε¬ 
πιστημίου ή Τ.Ε.Ι., προκειμένου να συμβάλλει στην εν¬ 
σωμάτωση των πλέον σύγχρονων ή και διεθνών τάσεων 
του επαγγέλματος, Σχολικό Σύμβουλο ή άλλο Στέλεχος 
της Εκπαίδευσης συναφούς ειδικότητας, Εκπαιδευτικό 
με αξιόλογη διδακτική εμπειρία στο αντικείμενο, Εκπρό¬ 
σωπο της Διεύθυνσης Επαγγελματικής Εκπαίδευσης του 
ΥΠΠΕΘ, ως παρατηρητή, Εκπρόσωπο από το χώρο ερ¬ 
γασίας με εμπειρία άσκησης του επαγγέλματος, που θα 
υποδεικνύεται από θεσμοθετημένους επαγγελματικούς 
φορείς. 

Έργο αυτών των ομάδων είναι ο σχεδιασμός του 
Προγράμματος Σπουδών με βάση τους στόχους και το 
περιεχόμενο που έχουν περιγράφει στο άρθρο 2 της 
παρούσης. 

γ. Για την τελική του διαμόρφωση, το Α.Π.Σ. μπορεί να 
εφαρμόζεται δοκιμαστικά ή/και να τίθεται σε διαβούλευ- 




4372 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'490/20.02.2017 


ση μεταξύ των εκπαιδευτικών τουλάχιστον μίας σχολικής 
μονάδας, ώστε να εξασφαλίζεται η συσχέτιση του κάθε 
μαθήματος με τα υπόλοιπα. Σε αυτή την περίπτωση οι 
ως άνω ομάδες θα περιλαμβάνουν και εκπρόσωπο του 
σχολείου που έχει αναλάβει να μελετήσει το Π.Σ. της 
αντίστοιχης ειδικότητας. 

Β)Τα Προγράμματα Σπουδών της Αρχικής Επαγγελμα¬ 
τικής Κατάρτισης διαμορφώνονται και εποπτεύονται ως 
προς την εφαρμογή τους από τη Γενική Γραμματεία Διά 
Βίου Μάθησης του ΥΠΠΕΘ, με βάση τους στόχους και 
το περιεχόμενο που έχουν περιγράφει στο άρθρο 2 της 
παρούσης. Για τα προγράμματα αυτά λαμβάνει γνώση 
το Ι.Ε.Π., ώστε να εξασφαλίζεται η συμπληρωματικότητα 
και η ενιαία λογική του συστήματος ΕΕΚτης χώρας χωρίς 
επικαλύψεις ή ασυνέχειες. 

γ) Έγκριση/Πιστοποίηση Προγραμμάτων 

Τα Προγράμματα Σπουδών της Επαγγελματικής Εκπαί¬ 
δευσης καθορίζονται με απόφαση του Υπουργού Παι¬ 
δείας, Έρευνας και Θρησκευμάτων, ύστερα από γνώμη 
του Ι.Ε.Π. 

Τα Προγράμματα Σπουδών της Επαγγελματικής Κα¬ 
τάρτισης πιστοποιούνται από τον ΕΟΠΠΕΠ βάσει των 
προγραμματικών συμφωνιών του ΕΟΠΠΕΠ με τα Επαγ¬ 
γελματικά Επιμελητήρια ή/και τις επιστημονικές ενώσεις, 
εφόσον υπάρχουν, με τη σύμφωνη γνώμη του Ι.Ε.Π. 

δ) Επιμόρφωση εκπαιδευτικών/εκπαιδευτών 

1. Για την εκπαίδευση των εκπαιδευτικών/εκπαιδευτών 
που θα στελεχώσουν τις ομάδες εκπόνησης Προγραμ¬ 
μάτων Σπουδών θα εκπονηθεί οργανωμένο πρόγραμ¬ 
μα, που μπορεί να περιλαμβάνει ως βασικά αντικείμενα: 
τη φιλοσοφία και την εννοιολόγηση του συστήματος 
ΕΈ\/ΕΤ, το περιεχόμενο των Μαθησιακών Αποτελεσμά¬ 
των, τον καθορισμό της διδακτέας ύλης και των Ενο¬ 
τήτων Διδασκαλίας, τη διαδικασία διαμόρφωσης και 
καταγραφής των Μαθησιακών Αποτελεσμάτων και της 
αντίστοιχης διδακτέας ύλης, την εφαρμογή του ΕΟ/ΕΤ 
στην ΕΕΚ μέσα από παραδείγματα άλλων χωρών, τη με¬ 
θοδολογία διδασκαλίας και το μαθησιακό περιβάλλον, 
την επισύναψη του απαραίτητου ελάχιστου εξοπλισμού 
για τη διεξαγωγή των εργαστηριακών μαθημάτων. 

Το βασικό περιεχόμενο της επιμόρφωσης μπορεί να 
αποτελέσει τη βάση για τη συγγραφή Οδηγού Προγραμ¬ 
μάτων Σπουδών και Διδασκαλίας (βλ. άρθρο 5 του πα¬ 
ρόντος). 

2. Σε συνεργασία με το Ι.Ε.Π. και τη ΓΓΔΒΜ,προτείνεται 
να αναπτυχθεί πρόγραμμα συνεχούς εκπαίδευσης των 
εκπαιδευτικών που διδάσκουν στην Επαγγελματική Εκ¬ 
παίδευση σε θέματα: 

■ κατανόησης των μαθησιακών αποτελεσμάτων και 
τοπικής προσαρμογής τους, 

• κατάστρωσης ωρολογίου προγράμματος, 

• μεθόδων και εργαλείων διδασκαλίας/μεθόδων αξι¬ 
ολόγησης, 

• τεχνολογίας και επαγγελματικής εξειδίκευσης, 

• συνεργασίας με τους χώρους παραγωγής, είτε αφο¬ 
ρά τη μαθητεία είτε όχι, με επισκέψεις σε επιχειρήσεις, 
προσκλήσεις εισηγητών, δραστηριότητες τύπου πρό- 
τζεκτ κ.ά., 


• επαγγελματικής πορείας, δικαιωμάτων και συμβου¬ 
λευτικής. 

3. Η εκπαίδευση των εκπαιδευτών ενηλίκων γίνεται 
σε πιστοποιημένα σεμινάρια και η πιστοποίησή τους 
πραγματοποιείται από τον ΕΟΠΠΕΠ. Σε συνεργασία με 
τη ΓΓΔΒΜ και τον ΕΟΠΠΕΠ, θα αναπτυχθεί πρόγραμμα 
εκπαίδευσης των διδασκόντων εκπαιδευτών Επαγγελ¬ 
ματικής Κατάρτισης σε θέματα τεχνολογίας και επαγ¬ 
γελματικής εξειδίκευσης. 

4. Για την περίπτωση της μαθητείας, προβλέπεται 
επιπρόσθετα εκπαίδευση και πιστοποίηση των εκπαι¬ 
δευτών των επιχειρήσεων. Έτσι, κάθε επιχείρηση μπορεί 
να υποδεικνύει τουλάχιστον έναν εκπαιδευτή από το 
προσωπικό της, ο οποίος θα συμμετέχει σε ευέλικτα/ 
ταχύρρυθμα προγράμματα κατάρτισης, ώστε να διαθέ¬ 
τει μια ελάχιστη παιδαγωγική επάρκεια και στοιχειώδη 
αντίληψη του σκοπού της μαθητείας και των υποχρεώ¬ 
σεων της επιχείρησης. Σε μεταβατικό στάδιο και μέχρι τη 
δημιουργία Μητρώου πιστοποιημένων εκπαιδευτών των 
επιχειρήσεων, πραγματοποιούνται ταχύρρυθμα σεμινά¬ 
ρια και αξιοποιούνται οι τοπικές δομές εκπαίδευσης και 
κατάρτισης με στόχο τη βελτίωση των ικανοτήτων τους. 

Άρθρο 4 

Αξιολόγηση- Αναθεώρηση Προγραμμάτων 

Σπουδών (Π.Σ.) της ΕΕΚ 

Α. Αξιολόγηση Π.Σ. 

Η αξιολόγηση των Π.Σ. της ΕΕΚ θα πρέπει να γίνεται 
βάσει συγκεκριμένων κριτηρίων στο πλαίσιο της δια¬ 
σφάλισης της ποιότητας της συνολικής εκπαιδευτικής 
διαδικασίας με στόχο την ανατροφοδότηση και τη δι¬ 
αρκή βελτίωση του συστήματος. 

1) Υπεύθυνη για την αξιολόγηση των Π.Σ. της Επαγ¬ 
γελματικής Κατάρτισης είναι η ΓΓΔΒΜ. 

2) Υπεύθυνο για τον συντονισμό της αξιολόγησης των 
Π.Σ. της Επαγγελματικής Εκπαίδευσης είναι το Ι.Ε.Π. με 
παράλληλη αξιοποίηση των Σχολικών Συμβούλων. Είναι 
σημαντικό στην αξιολόγηση των Π.Σ. να συμμετέχουν 
κάθε σχολικό έτος οι εκπαιδευτικοί ως σύνολο επιλεγμέ¬ 
νων σχολικών μονάδων, με την καθοδήγηση σχολικών 
συμβούλων και μέσω των τομεαρχών ειδικοτήτων, ώστε 
να εξασφαλίζονται: 

α) η διαφοροποίηση των αξιολογητών των Π.Σ. από 
τους σχεδιαστές τους, 

β) η συνολική λειτουργικότητα ενός προγράμματος 
σπουδών, σε συσχέτιση με τα υπόλοιπα προγράμματα 
σπουδών, και 

γ) η επάρκεια των υφιστάμενων υποδομών των σχο¬ 
λικών μονάδων για την εφαρμογή των προγραμμάτων 
σπουδών. 

3) Οι παραπάνω φορείς, πρέπει να αναπτύξουν αξι¬ 
όπιστα εργαλεία, που θα αξιολογούν: α) το σχεδίασμά, 
β) την υλοποίηση και γ) την αποτελεσματικότητα των 
Π.Σ. 

Σε αυτό το πλαίσιο, είναι σκόπιμο να αναπτυχθούν 
συγκεκριμένα κριτήρια, σε συνδυασμό με διαθέσιμους 
δείκτες του Ε0Α\/ΕΤ και του Εθνικού Πλαισίου Ποιότη¬ 
τας, βάσει των οποίων θα μπορούν να αξιολογούνται 

ο σχεδιασμός, η υλοποίηση και η αποτελεσματικότητα 
των προγραμμάτων σπουδών. Ενδεικτικά αναφέρονται: 
α) ΣΧΕΔΙΑΣΜΟΣ 

Ο σχεδιασμός των Π.Σ. μπορεί, επίσης, να ακολουθεί 
το μοντέλο της αξιολόγησης. Κριτήρια αξιολόγησης ενός 
υποβαλλόμενου Προγράμματος Σπουδών δύναται να 
είναι τα εξής: 

ί.Ταπρογράμματαπροβλέπουντη χρήση ποικίλων και 
σύγχρονων μεθόδων διδασκαλίας ανάλογα με το γνω¬ 
στικό αντικείμενο διδασκαλίας και την επαγγελματική 
ομάδα στην οποία απευθύνονται. 

μ. Τα παρεχόμενα προγράμματα βασίζονται στον 
έγκαιρο εντοπισμό των αναγκών της αγοράς εργασίας 
και της κοινωνίας. 

ίίί. Τα παρεχόμενα προγράμματα προάγουν τη δημι¬ 
ουργικότητα και την καινοτομία. 

ίν. Οι αποκτώμενες γνώσεις, δεξιότητες και ικανότη¬ 
τες αναγνωρίζονται και εντάσσονται στο Εθνικό Πλαίσιο 
Προσόντων. 

ν.Τα Π.Σ. βασίζονται σε επαγγελματικά περιγράμματα, 
νί. Τα Π.Σ. περιλαμβάνουν στοιχεία σύνδεσης με την 
παραγωγή/τις επιχειρήσεις, ή/και ώρες πρακτικής άσκη¬ 
σης σε επιχειρησιακό περιβάλλον. 

νϋ. Η Μαθητεία ή η Πρακτική Άσκηση στο επιχειρησι¬ 
ακό περιβάλλον (όταν προβλέπεται) είναι συναφής με το 
αντικείμενο εκπαίδευσης ή κατάρτισης και στηρίζεται σε 
συμφωνία επί μαθησιακών αποτελεσμάτων. 

νίϋ. Οι μέθοδοι που προτείνονται δίνουν έμφαση στη 
σύνδεση θεωρίας και πράξης, 
ίχ. Οι ανάγκες των εκπαιδευόμενων, 
β) ΥΛΟΠΟΙΗΣΗ 

ί. Κριτήρια αξιολόγησης ενός υποβαλλόμενου Προ¬ 
γράμματος Σπουδών δύναται να είναι τα εξής: 

ϋ. Οι εκπαιδευόμενοι επιτυγχάνουν τα ελάχιστα μαθη¬ 
σιακά αποτελέσματα στα οποία στοχεύει το πρόγραμμα. 

ϋί. Υπάρχει συνέπεια στη χρήση μαθησιακών αποτε¬ 
λεσμάτων. 

ίν. Υπάρχει αντιστοίχιση μεταξύ των επιδιωκόμενων 
μαθησιακών αποτελεσμάτων και των μεθόδων αξιολό¬ 
γησής τους. 

γ) ΑΠΟΤΕΛΕΣΜΑΤΙΚΟΤΗΤΑ 

Κριτήρια αξιολόγησης ενός υποβαλλόμενου προγράμ¬ 
ματος σπουδών δύναται να είναι: 

ί.Τα μαθησιακά αποτελέσματα ανταποκρίνονται στις 
προσδοκίες των εκπαιδευόμενων. 

ίί. Οι αποκτώμενες γνώσεις, δεξιότητες, και ικανότη¬ 
τες βελτιώνουν την ιδιότητα του αποφοίτου ως ενεργού 
πολίτη. 

ϋί. Τα αποκτηθέντα προσόντα σχετίζονται με τις ανά¬ 
γκες του επαγγέλματος στην πράξη. 

ίν. Τα αποκτηθέντα προσόντα δίνουν πρόσβαση σε 
άλλες διαδρομές μάθησης. 

Επιπροσθέτως, σημειώνεται ότι οι φορείς αρχικής 
επαγγελματικής κατάρτισης έχουν την υποχρέωση, σύμ¬ 
φωνα με τον κανονισμό λειτουργίας τους, να προβαίνουν 
σε ετήσια αυτοαξιολόγηση, η οποία θα περιλαμβάνει και 
την αξιολόγηση των Π.Σ. (επιπλέον της εξωτερικής, που 
περιγράφεται παραπάνω). 


Β) Επικαιροποίηση Π.Σ. 

Πέρα από τα προβλεπόμενα στη νομοθεσία και τους 
κανονισμούς λειτουργίας των φορέων της ΕΕΚ, τα Προ¬ 
γράμματα Σπουδών θα πρέπει να επικαιροποιούνται 
με βάση τα αποτελέσματα και την ανάλυση της προη- 
γηθείσας φάσης Αξιολόγησης, ώστε να αποτυπώνουν 
τις αλλαγές: 1) στις συγκεκριμένες ανάγκες των εκ¬ 
παιδευόμενων, 2) στα πιστοποιημένα επαγγελματικά 
περιγράμματα που συνδέονται άρρηκτα με τις συνε¬ 
χώς μεταβαλλόμενες ανάγκες της αγοράς εργασίας, 
3) στις σχετικές εθνικές προτεραιότητες και θεσμικές 
απαιτήσεις, και 4) στις πιθανές κοινωνικές αλλαγές (π.χ. 
μεταβολή οικονομικής κατάστασης πληθυσμού, εισροή 
προσφύγων). 

Υπεύθυνο για την επικαιροποίηση είναι το ΥΠ.Π.Ε.Θ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2017 

Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 


Αριθμ. 26381 _ (2) 

Υλοποίηση Μεταλυκειακού Έτους -Τάξη Μαθη¬ 
τείας αρμοδιότητας ΥΠ.Π.Ε.Θ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - ΥΓΕΙΑΣ 

Έχοντας υπόψη: 

1. Τις διατάξεις 

1.1. του ν. 4186/2013 και ιδίως τα άρθρα 7 και 14 «Ανα¬ 
διάρθρωση της δευτεροβάθμιας εκπαίδευσης και λοιπές 
διατάξεις» (Α' 193), όπως ισχύει, 

1.2. του άρθρου 66 (Ρυθμίσεις για τα ζητήματα της 
Επαγγελματικής Εκπαίδευσης) του ν. 4386/2016 «Ρυθ¬ 
μίσεις για την έρευνα και άλλες διατάξεις» (Α' 83), 

1.3. της υποπερ. 4.1, περ. 4, παρ. Γ', άρθρο 3 του 
ν. 4336/2015 «Συνταξιοδοτικές διατάξεις -Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσειςγιατην 
υλοποίηση της Συμφωνίας Χρηματοδότησης» (Α'94), 

1.4. του άρθρου 27 του ν. 4320/2015 «Ρυθμίσεις για 
τη λήψη άμεσων μέτρων για την αντιμετώπιση της αν¬ 
θρωπιστικής κρίσης, την οργάνωση της Κυβέρνησης και 
των κυβερνητικών οργάνων και λοιπές διατάξεις» (Α'29), 

1.5. του ν. 4314/2014 «Α) Για τη διαχείριση, τον έλεγχο 
και την εφαρμογή αναπτυξιακών παρεμβάσεων για την 
προγραμματική περίοδο 2014-2020, Β) Ενσωμάτωση της 
Οδηγίας 2012/17 του Ευρωπαϊκού Κοινοβουλίου και του 
Συμβουλίου της 13ης Ιουνίου 2012 (ΕΕ ί 156/16.6.2012) 
στο ελληνικό δίκαιο, τροποποίηση του ν. 3419/2005 (Α' 
297) και άλλες διατάξεις» (Α'265), 

1.6. του άρθρου 20 του ν. 4270/2014 «Αρχές δημοσι¬ 
ονομικής διαχείρισης και εποπτείας (ενσωμάτωση της 

Οδηγίας 2011/85/ΕΕ) - δημόσιο λογιστικό και άλλες δι¬ 
ατάξεις» (ΑΊ43), 

1.7. του ν. 3879/2010 «Ανάπτυξη της Διά Βίου Μάθησης 
και λοιπές διατάξεις» (Α' 163), 

1.8. του ν. 3475/2006 «Οργάνωση και λειτουργία της 
δευτεροβάθμιας επαγγελματικής εκπαίδευσης και άλλες 
διατάξεις» (Α' 146), 

1.9. του ν. 2956/2001 «Αναδιάρθρωση του Ο.Α.Ε.Δ και 
άλλες διατάξεις» (Α' 258), 

1.10. του ν. 2434/1996 «Μέτρα πολιτικής για την απα¬ 
σχόληση και την επαγγελματική εκπαίδευση και κατάρ¬ 
τιση και άλλες διατάξεις» (ΑΊ88), 

1.11. του άρθρου 94 παρ. 3 του ν. 1566/1985 «Δομή 
και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις» (ΑΊ67), 

1.12. του άρθρου 6 του β.δ. 6/6/1952 «Περί εκπαιδεύ- 
σεως μαθητών - τεχνιτών» (Α' 157), 

1.13. του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (Α'98), 

1.14. τουπ.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών και 
Δικτύων, Αγροτικής Ανάπτυξης και Τροφίμων. Ανασύ¬ 
σταση του Υπουργείου Ναυτιλίας και Αιγαίου και μετο- 
νομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας καιΤουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού» (ΑΊ 14), 

1.15. του π.δ. 73/2015 (Α' 116) «Διορισμός Αντιπρο¬ 
έδρου της Κυβέρνησης, Υπουργών, Αναπληρωτών 
Υπουργών και Υφυπουργών», 

1.16. του π.δ. 123/2016 (Α'208) «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης καιΤουρισμού και 
Υποδομών, Μεταφορών και Δικτύων, 

1.17. του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών», 

1.18. του π.δ. 116/2014 «Οργανισμός του Υπουργείου 
Ανάπτυξης και Ανταγωνιστικότητας» (ΑΊ 85), 

1.19. του π.δ. 113/2014 «Οργανισμός Υπουργείου Ερ¬ 
γασίας, Κοινωνικής Ασφάλισης και Πρόνοιας» (Α' 180), 

1.20. του π.δ. 114/2014 «Οργανισμός Υπουργείου Παι¬ 
δείας και Θρησκευμάτων» (Α' 181), 

1.21. του π.δ. 106/2014 «Οργανισμός Υπουργείου Υγεί¬ 
ας» (Α' 173), 

1.22. της με αριθμό 201408/Υ1/25-11-2016 απόφα¬ 
σης του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 


στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη» (Β' 3818), 

1.23. της με αριθμό Υ197/16-11 -2016 απόφασης του 
Πρωθυπουργού «Ανάθεση αρμοδιοτήτων στον αναπλη¬ 
ρωτή Υπουργό Οικονομίας και Ανάπτυξης, Αλέξανδρο 
Χαρίτση»(Β'3722), όπως τροποποιήθηκε και ισχύει με 
την με αριθμό Υ226/28-12-2016 απόφαση του Πρωθυ¬ 
πουργού «Τροποποίηση απόφασης ανάθεσης αρμο¬ 
διοτήτων στον αναπληρωτή Υπουργό Οικονομίας και 
Ανάπτυξης Αλέξανδρο Χαρίτση» (Β'4233), 

1.24. της με αριθμό Υ56/22-10-2015 απόφασης του 
Πρωθυπουργού «Ανάθεση αρμοδιοτήτων στην ανα- 
πληρώτρια Υπουργό Εργασίας, Κοινωνικής Ασφάλισης 
και Κοινωνικής Αλληλεγγύης Ουρανία Αντωνοπούλου» 
(Β'2281), 

1.25. της με αριθμό Υ25/6-10-2015 απόφασης του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Υγείας Παύλο Πολάκη» (Β'2144), 

1.26. της με αριθμό 329/2005 κοινής υπουργικής 
απόφασης των Υπουργών Οικονομίας και Οικονομι¬ 
κών και Εθνικής Παιδείας και Θρησκευμάτων «Τροπο¬ 
ποίηση και αντικατάσταση της απόφασης με αριθμ. 
ΚΑ/845/25.8.2003 (ΦΕΚ 1222 Β/27.8.2003) "Σύσταση 
Ειδικού Λογαριασμού στο Υπουργείο Εθνικής Παιδείας 
και Θρησκευμάτων"» (Β'210), 

1.27. της με αριθμό 36618/Γ2/30-3-2007 απόφασης 
της Υπουργού Εθνικής Παιδείας και Θρησκευμάτων 
«Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της αντι¬ 
στοιχίας μεταξύ τους» (Β'940), 

1.28. της με αριθμό 29502/85/8-9-2014 απόφα¬ 
σης του Υπουργού Εργασίας, Κοινωνικής Ασφάλισης 
και Πρόνοιας «Τροποποίηση και συμπλήρωση της 
υπ' αριθ. 5072/6/25.02.2013 απόφασης του Υπουρ¬ 
γού Εργασίας, Κοινωνικής Ασφάλισης και Πρόνοιας 
(ΦΕΚ Β7449/25.02.2013), περί επανακαθορισμού των 
όρων και προϋποθέσεων ηλεκτρονικής υποβολής στοι¬ 
χείων για θέματα αρμοδιότητας του Σώματος Επιθεώρη¬ 
σης Εργασίας (ΣΕΠΕ) και Οργανισμού Απασχολήσεως 
Εργατικού Δυναμικού (ΟΑΕΔ), όπωςτροποποιήθηκε και 
συμπληρώθηκε με την υπ' αριθ. 28153/126/28-08-2013 
απόφασή του (ΦΕΚ Β /2163/30.08.2013)» (Β'2390), 

1.29. της με αριθμό 131149/Γ2/18-8-2014 απόφασης 
του Υφυπουργού Παιδείας και Θρησκευμάτων «Καθορι¬ 
σμός αντιστοιχιών των κύκλων, τομέων και ειδικοτήτων 
των ΕΠΑ.Λ. του Ν.3475/2006 (Α' 146) με τις ομάδες προ¬ 
σανατολισμού, τους τομείς και τις ειδικότητες των ΕΠΑ.Λ. 
Ν.4186/2013 (Α' 193)» (Β'2298), 

1.30. της με αριθμό 62839/Δ4/22-4-2015 απόφασης 
του αναπληρωτή Υπουργού Πολιτισμού, Παιδείας και 
Θρησκευμάτων 1)«Τροποποίηση της υπ'αριθμ. 80033/ 
Γ2/04-08-2006 υπουργικής απόφασης (Β' 1286) «Σχολι¬ 
κό και διδακτικό έτος, διακοπές και αργίες, υπηρεσιακά 
βιβλία και έντυπα, εγγραφές - μετεγγραφές - φοίτηση 
μαθητών, διαγωγή και τιμητικές διακρίσεις μαθητών, που 
αφορούν στα Επαγγελματικά Λύκεια» όπωςτροποποιή¬ 
θηκε με την υπ'αριθμ. 139628/Γ2/01-10-2013 υπουργική 
απόφαση (Β' 2530) «Συμπλήρωση των υπ'αριθμ. 80033/ 
Γ2/4-8-2006 (Β Ί 286) και 148096/Γ2/24-12-2007 (Β' 2511) 

υπουργική απόφαση» για τα Επαγγελματικά Λύκεια του 
ν. 3475/2006 (ΑΊ46), 2) Καθορισμός της διαδικασίας, 
των λόγων και των οργάνων, που αποφασίζουν για τη 
διακοπή των μαθημάτων και τον τρόπο αναπλήρωσής 
τους για τα Επαγγελματικά Λύκεια του ν. 4186/2013 (Α' 
193).», (Β'724), 

1.31. της υπ' αριθμ. Φ20/82041/Δ4/20-5-2016 από¬ 
φασης του Υπουργού Παιδείας, Έρευνας και Θρησκευ¬ 
μάτων «Καθορισμός των Τομέων και των Ειδικοτήτων 
των Επαγγελματικών Λυκείων (ΕΠ Α.Λ.) του ν. 4386/2016 
(Α' 83) και της αντιστοιχίας μεταξύ τους» (Β' 1489), 

1.32. της με αριθμό 133381 /Δ4/12-8-2016 απόφασης 
του Υπουργού Παιδείας, Έρευνας και Θρησκευμάτων 
«Εγγραφές - Μετεγγραφές - Φοίτηση μαθητών/τριών 
στα Επαγγελματικά Λύκεια» (Β' 2627), 

1.33. της με αριθμό Φ7/179513/Δ4/26-10-2016 από¬ 
φασης του Υπουργού Παιδείας, Έρευνας και Θρησκευ¬ 
μάτων περί «Οργάνωσης και λειτουργίας τμημάτων «Με- 
ταλυκειακού έτους- τάξης μαθητείας» των αποφοίτων 
ΕΠΑ.Λ.»(Β'3529), όπως ισχύει. 

2. Τηντελική έκθεση «Υλοποίηση Μαθητείας στα κρά¬ 
τη μέλη της Ευρωπαϊκής Ένωσης», Ευρωπαϊκή Επιτροπή, 
Γενική Διεύθυνση Απασχόλησης, Κοινωνικών Υποθέσεων 
και Ένταξης, Μονάδα Έ3 (2012). 

3. Την ανάγκη θέσπισης ενός συγχρόνου πλαισίου 
ποιότητας για την ανάπτυξη της επαγγελματικής εκπαί¬ 
δευσης, κατάρτισης και μαθητείας. 

4. Τη με αριθμ. 22390/Β1 /Φ7/170/10-02-2017 εισήγη¬ 
ση του Προϊσταμένου της Γενικής Διεύθυνσης Οικονομι¬ 
κών Υπηρεσιών του Υπουργείου Παιδείας, Έρευνας και 
Θρησκευμάτων. 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 14.256.000,00 € για 
την περίοδο 2017-2018, που αφορά στην επιδότηση των 
μαθητευομένων και η οποία θα καλυφθεί από πόρους 
του επιχειρησιακού προγράμματος «Ανάπτυξη Ανθρώ¬ 
πινου Δυναμικού, Εκπαίδευση και Διά Βίου Μάθηση» 
του ΕΣΠΑ 2014-2020, που συγχρηματοδοτείται από το 
Ευρωπαϊκό Κοινωνικό Ταμείο και το Ελληνικό Δημόσιο 
και θα βαρύνει πιστώσεις του προϋπολογισμού του 
προγράμματος δημοσίων επενδύσεων του Υπουργείου 
Παιδείας, Έρευνας και Θρησκευμάτων, αποφασίζουμε: 

Άρθρο 1 

Υλοποίηση 

«Μεταλυκειακού Έτους - Τάξης Μαθητείας» 

Το «Μεταλυκειακό Έτος - Τάξη Μαθητείας» είναι προ¬ 
αιρετικό. Η υλοποίησή του δύναται να πραγματοποιεί¬ 
ται σε ΕΠΑ.Λ. σε συνεργασία με Ε.Κ. ολόκληρης της Επι¬ 
κράτειας. Την ευθύνη υλοποίησης του Μεταλυκειακού 
Έτους - Τάξης Μαθητείας, της τοποθέτησης σε χώρους 
εργασίας των μαθητευομένων καθώς και όλα τα σχετικά 
με αυτήν έχει το εκάστοτε ΕΠΑ.Λ./Ε.Κ. σε συνεργασία με 
το οικείο Κέντρο Προώθησης Απασχόλησης (ΚΠΑ) ΟΑΕΔ. 
Το «Μεταλυκειακό Έτος - Τάξη Μαθητείας» απευθύνε¬ 
ται σε αποφοίτους κατόχους απολυτηρίου και πτυχίου 
του Δευτεροβάθμιου Κύκλου Σπουδών του ΕΠΑ.Λ. του 
ν. 4186/2013 και του ν. 3475/2006. 


Η ρύθμιση ζητημάτων λειτουργίας Τμημάτων Μετα- 
λυκειακού Έτους-Τάξης Μαθητείας ορίζεται στην με 
αριθμό Φ7/179513/Δ4/26-10-2016 (Β' 3529) απόφαση 
του Υπουργού Παιδείας, Έρευνας και Θρησκευμάτων, 
όπως ισχύει. 

Άρθρο 2 

Διάρκεια, Πρόγραμμα σπουδών και 
αναθέσεις διδακτικού έργου 
σε εκπαιδευτικούς του ΥΠΠΕΘ 

Η εφαρμογή του Μεταλυκειακού Έτους-Τάξης Μαθη¬ 
τείας έχει διάρκεια εννέα μηνών και βασίζεται σε Αναλυ¬ 
τικά Προγράμματα Σπουδών Μαθητείας που καταρτίζει 
το Ινστιτούτο Εκπαιδευτικής Πολιτικής (ΙΕΠ) και πληρούν 
τις προδιαγραφές ποιότητας, που θέτει το εγκεκριμένο 
Πλαίσιο Ποιότητας Προγραμμάτων Σπουδών, καθώς 
και τα κριτήρια, τα οποία είναι συμβατά με τα ισχύοντα 
αντίστοιχα πιστοποιημένα επαγγελματικά περιγράμματα 
του Ε.Ο.Π.Π.Ε.Π. 

Κατά τη διάρκεια του «Μεταλυκειακού Έτους-Τάξης 
Μαθητείας» πραγματοποιούνται: 

Α. «Πρόγραμμα εργαστηριακών μαθημάτων της ειδι¬ 
κότητας» συνολικής διάρκειας διακοσίων τριών (203) 
ωρών. Το πρόγραμμα αυτό διδάσκεται μία (1) ημέρα 
την εβδομάδα για επτά (7) διδακτικές ώρες από εκπαι¬ 
δευτικό προσωπικό του Υπουργείου Παιδείας, Έρευνας 
και Θρησκευμάτων σε Εργαστηριακά Κέντρα (ΕΚ) ή/και 
σε Σχολικά Εργαστήρια των ΕΠΑ.Λ. Σε περίπτωση που 
δεν πραγματοποιείται η διδασκαλία κάποιων ωρών για 
οποιοδήποτε λόγο, οι διδακτικές ώρες αναπληρώνονται 
μέχρι την ολοκλήρωση της συνολικής διάρκειας του προ¬ 
γράμματος εργαστηριακών μαθημάτων της ειδικότητας. 

Β. «Πρόγραμμα εκπαίδευσης στο χώρο εργασίας», 
διάρκειας είκοσι οκτώ (28) ωρών εβδομαδιαίως, επι¬ 
μερισμένο σε τέσσερις (4) ημέρες, εξαιρουμένων των 
εβδομάδων που περιλαμβάνουν επίσημες αργίες και 
του χρονικού διαστήματος που ο εργοδότης παραμέ¬ 
νει κλειστός. Το «Πρόγραμμα εκπαίδευσης στον χώρο 
εργασίας - Μαθητεία σε εργασιακό χώρο» πραγματοποι¬ 
είται σε φορείς του κατά το άρθρο 51 του ν. 1892/1990 
(Α' 101) δημόσιου τομέα, σε φυσικό ή νομικό πρόσωπο 
ιδιωτικού δικαίου ή επιχείρηση, που καλείται εφεξής «ερ¬ 
γοδότης», σε αντικείμενα αντίστοιχα των ειδικοτήτων 
που προκηρύσσονται. 

Η ρύθμιση ζητημάτων εκπαιδευτικού έργου ορίζεται 
στην με αριθμό Φ7/179513/Δ4/26-10-2016 (Β'3529) 
απόφαση του Υπουργού Παιδείας, Έρευνας και Θρη¬ 
σκευμάτων «Οργάνωση και λειτουργία τμημάτων «Με- 
ταλυκειακού έτους- τάξης μαθητείας» των αποφοίτων 
ΕΠΑ.Λ.», όπως ισχύει. Στο «Μεταλυκειακό Έτος - Τάξη 
Μαθητείας» απασχολείται εκπαιδευτικό προσωπικό της 
οικείας Περιφερειακής Διεύθυνσης Πρωτοβάθμιας και 
Δευτεροβάθμιας Εκπαίδευσης. Δύναται επίσης να προ- 
σληφθούν αναπληρωτές εκπαιδευτικοί για τις ανάγκες 
υλοποίησής του. Σε περίπτωση που ο διδάσκων-επόπτης 
του Μεταλυκειακού έτους-Τάξης Μαθητείας δε δύναται 
να επισκεφτεί τον εκάστοτε εργοδότη για τις ανάγκες 

της εποπτείας στο χώρο εργασίας, αναπληρώνεται από 
τον Διευθυντή του ΕΠΑ.Λ. και εάν αυτός απουσιάζει από 
τον Διευθυντή του Ε.Κ. 

Το Πρόγραμμα Σπουδών Μαθητείας που εφαρμόζε¬ 
ται στο ΜεταλυκειακόΈτος-Τάξη Μαθητείας, δύναται 
να προσαρμόζεται μερικώς σε τοπικές ανάγκες/ιδιαι- 
τερότητες συμπεριλαμβάνοντας πρόσθετες μαθησι¬ 
ακές ενότητες/δραστηριότητες υπό την προϋπόθεση 
ότι καλύπτονται τουλάχιστον τα 4/5 του γνωστικού 
αντικειμένου κάθε μίας από τις ενότητες του ΠΣ, προ- 
κειμένου οι μαθητευόμενοι που παρακολουθούν το 
«Μεταλυκειακό Έτος - Τάξη Μαθητείας» να μην πα¬ 
ρουσιάσουν μαθησιακά ελλείμματα σε σχέση με την 
πιστοποίηση. 

Άρθρο 3 

Αριθμός μαθητευόμενων, 
διαδικασία υποβολής αιτήσεων, 
κριτήρια επιλογής υποψηφίων και κατάρτισης 
Πίνακα Κατάταξης Συμμετεχόντων 

Ο μέγιστος αριθμός μαθητευομένων που μπορεί να 
εντάσσονται σε κάθεΤάξη Μαθητείας είναι είκοσι πέντε (25). 

Δικαίωμα εγγραφής στο «Μεταλυκειακό έτος - τάξη 
μαθητείας» έχουν νέοι και νέες που ικανοποιούν σωρευ- 
τικά και τα τρία παρακάτω κριτήρια: 

α) είναι κάτοχοι απολυτηρίου και πτυχίου του δευτερο¬ 
βάθμιου κύκλου σπουδών του ΕΠΑ.Λ. του ν. 4186/2013 
και του ν. 3475/2006 και 

β) βρίσκονται εκτός απασχόλησης, εκπαίδευσης ή 
κατάρτισης και 

γ) δεν υπερβαίνουν το 24ο έτος ηλικίας. 

Όσοι έχουν δικαίωμα έγγραφής στο «Μεταλυκειακό 
Έτος - Τάξη Μαθητείας», κατόπιν σχετικής δημόσιας 
πρόσκλησης των Περιφερειακών Διευθυντών Πρωτο¬ 
βάθμιας και Δευτεροβάθμιας Εκπαίδευσης του Υπουρ¬ 
γείου Παιδείας, Έρευνας και Θρησκευμάτων, καλούνται 
να υποβάλουν αίτηση συμμετοχής στη σχολική δομή 
που πραγματοποιείταιΤάξη Μαθητείας στην ειδικότητά 
τους. Στη δημόσια πρόσκληση θα περιγράφονται ανα¬ 
λυτικά οι διαδικασίες: υποβολής αιτήσεων και δικαιο- 
λογητικών, κατάρτισης προσωρινού πίνακα κατάταξης, 
υποβολής ενστάσεων και κατάρτισης οριστικού πίνακα 
κατάταξης καθώς και οι αντίστοιχες προθεσμίες. 

Οι υποψήφιοι που πληρούν τις παραπάνω προϋπο¬ 
θέσεις κατατάσσονται κατά έτος αποφοίτησης και προ¬ 
ηγούνται οι υποψήφιοι που έχουν αποφοιτήσει κατά 
το πιο πρόσφατο σχολικό έτος έναντι εκείνων παλαι- 
ότερων σχολικών ετών. Μεταξύ υποψηφίων που έχουν 
αποφοιτήσει το ίδιο σχολικό έτος προηγούνται εκείνοι 
που έχουν υψηλότερο βαθμό Πτυχίου ειδικότητας. 
Σημειώνεται ότι υποψήφιοι που πληρούν τις ανωτέρω 
προϋποθέσεις και έχουν αναζητήσει και λάβει βεβαίωση 
δέσμευσης εργοδότη οι ίδιοι, δικαιούνται θέση στο Με- 
ταλυκειακό έτος-τάξη μαθητείας στην ειδικότητά τους, 
εφόσον η Τάξη Μαθητείας λαμβάνει έγκριση λειτουργί¬ 
ας από τον Περιφερειακό Διευθυντή Πρωτοβάθμιας και 
Δευτεροβάθμιας Εκπαίδευσης. 


Άρθρο 4 

Ειδικότητες του 

Μεταλυκειακού Έτους - Τάξης Μαθητείας 
Οι ειδικότητες που προσφέρονται στο Μεταλυκειακό 
Έτος - Τάξη Μαθητείας προσδιορίζονται στη δημόσια 
πρόσκληση των Περιφερειακών Διευθυντών Πρωτοβάθ¬ 
μιας και Δευτεροβάθμιας Εκπαίδευσης. 

Άρθρο 5 

Συμμετοχή των εργοδοτών 
Το «Πρόγραμμα εκπαίδευσης στον χώρο εργασίας - 
Μαθητεία σε εργασιακό χώρο» πραγματοποιείται σε 
φορείς του κατά το άρθρο 51 του ν. 1892/1990 (Α' 101) 
δημόσιου τομέα, σε φυσικό ή νομικό πρόσωπο ιδιωτικού 
δικαίου ή επιχείρηση, σε αντικείμενα αντίστοιχα της ειδι¬ 
κότητας του άρθρου 4 της παρούσης. Οι εργοδότες που 
συμμετέχουν στο «Πρόγραμμα εκπαίδευσης στον χώρο 
εργασίας - Μαθητεία σε εργασιακό χώρο» πληρούν τις 
προϋποθέσεις του Πλαισίου Ποιότητας της Μαθητείας. 

Άρθρο 6 

Υποχρεώσεις των εργοδοτών 

που συμμετέχουν στην υλοποίηση του 

«Μεταλυκειακού Έτους - Τάξη Μαθητείας» 

Οι εργοδότες που συμμετέχουν στο «Πρόγραμμα Εκ¬ 
παίδευσης στον χώρο εργασίας - Μαθητεία σε εργασιακό 
χώρο» του «Μεταλυκειακού Έτους - Τάξη Μαθητείας» 
ΕΠΑ.Λ, οφείλουν να διασφαλίζουν τα παρακάτω κριτήρια 
που τους αναδεικνύουν σε δομές παροχής ποιοτικής 
Μαθητείας: 

1.0 εργοδότης εφαρμόζει τις αρχές του Πλαισίου Ποι¬ 
ότητας της Μαθητείας, όπως αυτό έχει καταρτιστεί από 
το Υπουργείο Παιδείας, Έρευνας και Θρησκευμάτων, το 
Υπουργείο Εργασίας, Κοινωνικής Ασφάλισης και Αλλη¬ 
λεγγύης και τον ΟΑΕΔ. 

2. Μεταξύ του εργοδότη και του μαθητευόμενου συ- 
νάπτεται «Σύμβαση Μαθητείας», η οποία θεωρείται από 
τον Διευθυντή του ΕΠ Α.Α. και καθορίζει τους όρους υλο¬ 
ποίησης του «Προγράμματος Εκπαίδευσης στο χώρο 
εργασίας - Μαθητεία σε εργασιακό χώρο». Η Σύμβαση 
Μαθητείας συντάσσεται σε τρία (3) πρωτότυπα και λαμ¬ 
βάνουν από ένα ο εργοδότης, το ΕΠΑ.Λ. και ο μαθητευ- 
όμενος. Ο εργοδότης τηρεί τους όρους της Σύμβασης 
Μαθητείας και του Προγράμματος Μάθησης στο χώρο 
εργασίας (Ιθ3Γπίπ9 39ΐ·θθπηθηΐ).Το Πρόγραμμα Μάθησης 
στον χώρο εργασίας (Ιθ3ΐηίη9 39Γθθπηθηΐ) είναι συμβατό 
με το πρόγραμμα σπουδών μαθητείας της ειδικότητας, 
περιλαμβάνει γνώσεις, ικανότητες και δεξιότητες ή και 
ολοκληρωμένες επαγγελματικές δράστηριότητες/εργα- 
σίες και άλλα έργα (ρΐΌ|θςΐ5) και αποτελεί παράρτημα 
της Σύμβασης Μαθητείας. Η Σύμβαση Μαθητείας είναι 
δυνατόν: α) να καταγγελθεί σύμφωνα με την ισχύουσα 
νομοθεσία από τους συμβαλλόμενους, β) να ακυρωθεί 
με απόφαση του Διευθυντή του Κ.Π.Α. του Ο.Α.Ε.Δ. μετά 
από σχετική ενημέρωση από τον Διευθυντή του ΕΠΑ.Λ. 
κατόπιν εισήγησης του υπεύθυνου εκπαιδευτικού του 
ΕΠΑ.Λ. ή του Ε.Κ., ο οποίος είναι αρμόδιος για την παρα¬ 
κολούθηση και τον έλεγχο του προγράμματος μάθησης 
στο χώρο εργασίας. 

3. Ο εργοδότης ορίζει έμπειρο στέλεχος ως «εκπαι¬ 
δευτή στο χώρο εργασίας», ο οποίος αναλαμβάνει την 
αποτελεσματική υλοποίηση των εκπαιδευτικών δραστη¬ 
ριοτήτων στο χώρο εργασίας, την παρακολούθηση της 
προόδου του εκπαιδευόμενου και την ανατροφοδότη¬ 
ση του υπεύθυνου εκπαιδευτικού στη Σχολική Μονά¬ 
δα μέσω της οποίας ο μαθητευόμενος συμμετέχει στο 
πρόγραμμα. 

4. Την εκπαίδευση και πιστοποίηση των εκπαιδευτών 
στο χώρο εργασίας πραγματοποιούν τα Επιμελητήρια 
και οι κλαδικοί Φορείς σύμφωνα με το πρόγραμμα που 
εκπονεί ο ΟΑΕΔ από κοινού με τους κοινωνικούς εταί¬ 
ρους, σε συνεργασία με επιστημονικούς φορείς και εκ¬ 
παιδευτικά ιδρύματα. Στο μεταβατικό στάδιο μέχρι τη 
δημιουργία Μητρώου πιστοποιημένων εκπαιδευτών 
πραγματοποιούνται ταχύρρυθμα σεμινάρια και αξιο- 
ποιούνται οι τοπικές δομές εκπαίδευσης και κατάρτισης 
με στόχο την βελτίωση των ικανοτήτων των εκπαιδευτών 
στο χώρο εργασίας. 

5. Ο εργοδότης πρέπει να διαθέτει τις κατάλληλες 
εγκαταστάσεις για την εκπαίδευση στο χώρο του στη 
συγκεκριμένη ειδικότητα, τα κατάλληλα μέσα και τον 
κατάλληλο εξοπλισμό. 

6.0 εργοδότης μεριμνά για την τήρηση των όρων υγι¬ 
εινής και ασφάλειας εργασίας που προβλέπονται από τις 
κείμενες διατάξεις για την προστασία των εργαζομένων. 
Επίσης, οφείλει να παρέχει τα απαραίτητα ατομικά μέσα 
προστασίας στους μαθητευόμενους. 

7. Ο εργοδότης οφείλει να ενημερώνει τον μαθητευ- 
όμενο για τις δραστηριότητες, τα αντικείμενα και τους 
τομείς της επιχείρησης και να τον εντάσσει ομαλά στο 
εργασιακό περιβάλλον. 

8.0 εργοδότης οφείλει να συνεργάζεται με το ΕΠΑ.Λ. 
ή Ε.Κ. για την υλοποίηση του προγράμματος Εκπαίδευ¬ 
σης στον χώρο εργασίας, όπως αυτό ορίζεται από τις 
προδιαγραφές του προγράμματος για τη συγκεκριμένη 
ειδικότητα, και να αναθέτει στον μαθητευόμενο εργασίες 
σύμφωνα με τα οριζόμενα στο πρόγραμμα αυτό. 

9. Ο εργοδότης οφείλει να τηρεί όλα τα μέσα (ηλε¬ 
κτρονικά και έντυπα) για την παρακολούθηση της υλο¬ 
ποίησης της ενδοεπιχειρησιακής εκπαίδευσης, ήτοι: 
α) Μηνιαίο Δελτίο Απασχόλησης Μαθητευόμενου, το 
οποίο συμπληρώνεται σε ημερήσια βάση από τον μαθη¬ 
τευόμενο και στο τέλος κάθε μήνα σφραγίζεται και υπο¬ 
γράφεται από τον υπεύθυνο του εργοδότη και αποστέλ- 
λεται στο ΕΠΑ.Λ. προκειμένου να γίνει ο απαιτούμενος 
έλεγχος για την έγκριση καταβολής της επιδότησης του 
προγράμματος, β) Ημερολόγιο Μάθησης που συμπλη¬ 
ρώνεται σε καθημερινή βάση από τον μαθητευόμενο 
σε συνεργασία με τον εκπαιδευτή του χώρου εργασίας 
που τον επιβλέπει και υποβάλλεται σε μηνιαία βάση στο 
ΕΠ Α.Λ.. Με αυτό το έντυπο ενημερώνεται ενυπογράφως 
ο εκπαιδευτικός του ΕΠΑ.Λ. ή Ε.Κ., καθώς και γ) κάθε άλλο 
έγγραφο που προβλέπεται από τις σχετικές εγκυκλίους. 

10. Ο εργοδότης οφείλει να καταχωρίζει στο πληρο¬ 
φοριακό σύστημα «ΕΡΓΑΝΗ» του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης το 
έντυπο «Ε3.4 Αναγγελία Έναρξης/Μεταβολών Σύμβα¬ 
σης Μαθητείας», σύμφωνα με τις ισχύουσες διατάξεις, 


την έναρξη της Μαθητείας και τη διακοπή αυτής (όπου 
απαιτείται) για κάθε μαθητευόμενο που απασχολεί. 

11.0 εργοδότης υποχρεούται να παρέχει κάθε δυνατή 
υποστήριξη στον μαθητευόμενο για την εκπαίδευση του 
στο ΕΠΑ.Λ. ή Ε.Κ. 

Άρθρο 7 

Υποχρεώσεις των μαθητευόμενων του 

«Μεταλυκειακού Έτους - Τάξη Μαθητείας» 

I. Ο μαθητευόμενος οφείλει να παρακολουθεί το 
«Πρόγραμμα εργαστηριακών μαθημάτων της ειδικότη¬ 
τας» στη Σχολική Μονάδα και παράλληλα, να συμμετέχει 
στο «Πρόγραμμα Εκπαίδευσης στο χώρο εργασίας». 

2.0 μαθητευόμενος οφείλει να συνυπογράφει τη Σύμ¬ 
βαση Μαθητείας με τον εργοδότη. 

3.0 μαθητευόμενος οφείλει να εκτελεί κάθε εργασία 
που του αναθέτει ο υπεύθυνος γι' αυτόν Εκπαιδευτικός 
(στο ΕΠΑ.Λ. ή Ε.Κ.) και ο υπεύθυνος εκπαιδευτής (στο 
χώρο εργασίας), σύμφωνα με τα οριζόμενα στο «Πρό¬ 
γραμμα Εκπαίδευσης στον χώρο εργασίας». 

4.0 μαθητευόμενος οφείλει να τηρεί τους όρους υγι¬ 
εινής και ασφάλειας εργασίας του εργοδότη. 

5. Ο μαθητευόμενος οφείλει να τηρεί το ωράριο του 
«Προγράμματος Εκπαίδευσης στον χώρο εργασίας». 

6.0 μαθητευόμενος οφείλει να έχει εμφάνιση συμβατή 
με το εργασιακά περιβάλλον. 

7.0 μαθητευόμενος οφείλει να σέβεται την κινητή και 
ακίνητη περιουσία του εργοδότη. 

8.0 μαθητευόμενος οφείλει να συνεργάζεται αρμονι¬ 
κά με τα στελέχη του εργοδότη. 

9. Ο μαθητευόμενος οφείλει να μην δημιουργεί προ¬ 
βλήματα σε πελάτες ή συνεργάτες του εργοδότη. 

10.0 μαθητευόμενος οφείλει να ενημερώνει έγκαιρα 
τους Υπευθύνους του ΕΠΑ.Λ. ή Ε.Κ. σε περίπτωση που 
δημιουργείται κάποιο πρόβλημα στη συνεργασία του 
με τον εργοδότη. 

II. 0 μαθητευόμενος οφείλει να προσκομίζει, όπου 
απαιτείται, όλες τις απαραίτητες ιατρικές βεβαιώσεις για 
την εξάσκηση του επαγγέλματος και να συμπληρώνει 
έγκαιρα τα έντυπα Μαθητείας (Ημερολόγιο Μάθησης, 
Μηνιαίο Παρουσιολόγιο Μεταλυκειακού Έτους-Τάξης 
Μαθητείας) σε συνεργασία με τον υπεύθυνο Εκπαιδευτή 
στο χώρο εργασίας και τον εκπαιδευτικό της σχολικής 
μονάδας. Η έκδοση των πιστοποιητικών υγείας και οι 
ιατρικές πράξεις που απαιτούνται για τη Μαθητεία σε 
χώρους εργασίας, εφόσον οι μαθητές δεν είναι άμεσα 
ή έμμεσα ασφαλισμένοι, γίνονται δωρεάν από δημόσια 
νοσοκομεία ή από ιατρούς συμβεβλημένους με το Δη¬ 
μόσιο ή με φορείς κοινωνικής ασφάλισης. 

12. Ο μαθητευόμενος οφείλει να τηρεί τα όρια απου¬ 
σιών. Το όριο απουσιών για το εργαστηριακό μάθημα 
της ειδικότητας δεν μπορεί να υπερβαίνει το 10% του 
συνολικού αριθμού ωρών του προγράμματος. Σε περι¬ 
πτώσεις ασθένειας με κατάθεση δικαιολογητικού από 
Δημόσιο φορέα δύναται το παραπάνω ποσοστό να 
αυξάνεται κατά 5%. Το όριο απουσιών του «Προγράμ¬ 
ματος Εκπαίδευσης στο χώρο εργασίας» δεν μπορεί να 
υπερβαίνει το σύνολο των κανονικών αδειών και αδειών 
ασθένειας που προβλέπονται στο άρθρο 9 της παρούσας 

απόφασης. Σε περίπτωση υπέρβασης των ανωτέρω ορί¬ 
ων, ο ωφελούμενος του προγράμματος-μαθητευόμενος 
χάνει την ιδιότητα του μαθητευόμενου και με ευθύνη 
του Διευθυντή του ΕΠΑ.Λ. ενημερώνεται άμεσα ο μαθη- 
τευόμενος, ο Περιφερειακός Διευθυντής Πρωτοβάθμιας 
και Δευτεροβάθμιας Εκπαίδευσης, ο εργοδότης και ο 
Διευθυντής του Κ.Π.Α. του Ο.Α.Ε.Δ. για να προβεί στις 
απαραίτητες ενέργειες σύμφωνα με την παράγραφο 2, 
του άρθρου 6 της παρούσας. 

Άρθρο 8 

Δικαιώματα των μαθητευόμενων του 

«Μεταλυκειακού Έτους - Τάξη Μαθητείας» 

Οι μαθητευόμενοι έχουν τα ακόλουθα δικαιώματα: 

1. Στον μαθητευόμενο παρέχεται αμοιβή σύμφωνα 
με τα αναφερόμενα στο πρώτο εδάφιο του άρθρου 9 
της παρούσας. 

2. Στον μαθητευόμενο εφαρμόζονται οι διατάξεις των 
άρθρων 657 - 658 του Αστικού Κώδικα σε περίπτωση 
απουσίας λόγω ασθένειας. 

3. Ο μαθητευόμενος δικαιούται, κατά τη διάρκεια 
του προγράμματος, τις κανονικές άδειες των μισθωτών 
που προβλέπονται από τις ισχύουσες διατάξεις του 
ν. 1346/1983, όπως ισχύει. 

4.0 μαθητευόμενος δικαιούται εκπαίδευση σύμφωνα 
με τα προγράμματα σπουδών, η οποία τον οδηγεί σε 
συγκεκριμένα μαθησιακά αποτελέσματα, ανεξάρτητα 
από τον χώρο μαθητείας, τα οποία συμπληρώνονται 
κατάλληλα στη σχολική μονάδα. 

5. Ο μαθητευόμενος δικαιούται παροχής υπηρεσιών 
συμβουλευτικής πριν, κατά τη διάρκεια και μετά το πρό¬ 
γραμμα μάθησης στην επιχείρηση, από τις οικείες δομές 
του ΥΠΠΕΘ ή/και του Ο.Α.Ε.Δ, εφόσον προσφέρονται 
σχετικά προγράμματα. 

6. Ο μαθητευόμενος έχει δικαίωμα να ενημερώνεται 
σχετικά με τα επαγγελματικά του δικαιώματα. 

7. Ο μαθητευόμενος έχει δικαίωμα να αναφέρει στον 
Δ/ντή ή στον υπεύθυνο καθηγητή του ΕΠΑ.Λ./Ε.Κ. τη μη 
τήρηση των όρων της Σύμβασης Μαθητείας και της ερ¬ 
γατικής νομοθεσίας. 

8. Ο μαθητευόμενος για σοβαρούς λόγους και με τη 
σύμφωνη γνώμη του υπευθύνου του ΕΠΑ.Λ. ή Ε.Κ., δύνα- 
ται να ζητήσει τη διακοπή της Σύμβασης Μαθητείας στον 
εργοδότη και την τοποθέτησή του σε άλλο εργοδότη, 
εάν είναι εφικτό, για τη συνέχιση του προγράμματος. 

Άρθρο 9 

Αποζημίωση μαθητευόμενων/ 

Ασφαλιστική κάλυψη του 

«Μεταλυκειακού Έτους - Τάξη Μαθητείας» 

Το ποσοστό αποζημίωσης των μαθητευομένων του 
«Μεταλυκειακού Έτους - Τάξη Μαθητείας» ορίζεται στο 
εβδομήντα πέντε τοις εκατό (75%) επί του νόμιμου, νο¬ 
μοθετημένου, κατώτατου ορίου του ημερομισθίου του 
ανειδίκευτου εργάτη (22,83€), ήτοι 17,12€.Τα 11€ επιδο¬ 
τούνται από πόρους του Επιχειρησιακού Προγράμματος 
«Ανάπτυξη Ανθρώπινου Δυναμικού-Εκπαίδευση και Διά 
Βίου Μάθηση» του ΕΣΠΑ 2014-2020 και συγχρηματο- 
δοτούνται από το Ευρωπαϊκό Κοινωνικό Ταμείο και το 


ελληνικό δημόσιο και καταβάλλονται από την Επιτελική 
Δομή ΕΣΠΑ, Τομέα Παιδείας/Ειδικός Λογαριασμός του 
ΥΠΠΕΘ στους μαθητευόμενους.Το υπολειπόμενο ποσό 
της αποζημίωσης, συμπεριλαμβανομένων των νόμιμων 
ασφαλιστικών εισφορών, καταβάλλεται μηνιαίως από 
τον εργοδότη, στον οποίο πραγματοποιείται το πρό¬ 
γραμμα «Εκπαίδευση στον χώρο εργασίας - Μαθητεία 
στον εργασιακό χώρο» της εφαρμογής του «Μεταλυκει- 
ακού Έτους - Τάξη Μαθητείας». Για τα θέματα της απο- 
ζημίωσης/ασφαλιστικής κάλυψης των μαθητευομένων 
τηρούνται τα παρακάτω: 

• Για την καταβολή της επιδότησης από το ΥΠΠΕΘ τη¬ 
ρούνται μηνιαία παρουσιολόγια «Μεταλυκειακού έτους - 
Τάξη Μαθητείας» μαθητευομένων, τόσο στη σχολική 
μονάδα όσο και στον εργοδότη. 

•Το ποσό της επιδότησης του ΥΠΠΕΘ (Επιτελική Δομή 
ΕΣΠΑ Τομέα Παιδείας/Ειδικός Λογαριασμός) ορίζεται 
στα 11,00€ για κάθε ημέρα «Εκπαίδευσης στον χώρο 
εργασίας - Μαθητείας στον εργασιακό χώρο». 

• Σύμφωνα με την ισχύουσα νομοθεσία κάθε εργοδό¬ 
της (του Ιδιωτικού και του Δημοσίου Τομέα) που απα¬ 
σχολεί μαθητευόμενους υποχρεούται να υποβάλλει ηλε¬ 
κτρονικά στο πληροφοριακό σύστημα του Υπουργείου 
Εργασίας, Κοινωνικής Ασφάλισης και Πρόνοιας ΕΡΓΑΝΗ 
(ΣΕΠΕ-ΟΑΕΔ-ΕΤΕΑΕΠ) τον Πίνακα Ε3.4: Αναγγελία έναρ¬ 
ξης/μεταβολών Σύμβασης Μαθητείας. Οι εργοδότες του 
Δημοσίου υποχρεούνται επιπλέον να καταχωρούν το 
απογραφικό δελτίο κάθε μαθητευόμενου στο Μητρώο 
Ανθρώπινου Δυναμικού Ελληνικού Δημοσίου σύμφω¬ 
να με τις ισχύουσες διατάξεις. Τα ανωτέρω έγγραφα τη¬ 
ρούνται στο αρχείο του εργοδότη ούτως ώστε να είναι 
διαθέσιμα σε περίπτωση ελέγχου. 

• Οι μαθητευόμενοι από την πρώτη ημέρα μαθητείας 
ασφαλίζονται στο ΕΦΚΑ και τους παρέχεται ασφαλιστική 
κάλυψη για όλο το διάστημα μαθητείας σύμφωνα με τα 
οριζόμενα στην παρ. γ'του άρθρου 2 του α.ν. 1846/1951, 
την παρ. 1 του άρθρου 3 του ν. 2335/1995, καθώς και 
την παρ. 3 του άρθρου 14 του ν. 4186/2013 (Α' 193). 
Οι ασφαλιστικές εισφορές των μαθητευόμενων διαμορ¬ 
φώνονται ως εξής: 


ΕΙΣΦΟΡΕΣ ΓΙΑ 

ΕΡΓΟΔΟΤΗ 
(ΠΟΣΟΣΤΟ %) 

ΜΑΘΗΤΕΥΟΜΕΝΟ 
(ΠΟΣΟΣΤΟ %) 

Ε.Φ.Κ.Α. 

34,10% 


ΑΝΕΡΓΙΑ 

3,17% 

1,83% 

ΣΤΡΑΤΕΥΣΗ 



ΔΛΟΕΜ 



ΛΠΕα Α.Ε 

0,15% 


ΕΛΠΕΚΕ-ΛΕΠΕΕ 

0,24% 


ΕΚΛΑ 

0,12% 

0,10% 

ΟΕΚ 

(ΕΡΓΑΤΙΚΗ 

ΚΑΤΟΙΚΙΑ) 


1,00% 

ΟΕΕ 

(ΕΡΓΑΤΙΚΗ ΕΣΤΙΑ) 


0,35% 

ΣΥΝΟΛΟ 

37,78% 

3,28% 

ΓΕΝΙΚΟ ΣΥΝΟΛΟ 

41,06% 


Βαρύνουν τον εργοδότη, εάν υπάρχουν: 


Επαγγελματικός 
κίνδυνος +1 % 

Βαρέα και 

ανθυγιεινά + 3,6% 

Ε.Φ.Κ.Α. + 2% 

(όπου υπάρχουν βαρέα και ανθυγιεινά) 

Οι μαθητευόμενοι κατά το διάστημα της «Εκπαίδευ¬ 
σης στον χώρο εργασίας - Μαθητείας στον εργασιακό 
χώρο», υπάγονται στην ασφάλιση τόσο του κλάδου πα¬ 
ροχών ασθένειας σε είδος, όσο και του κλάδου παρο¬ 
χών ασθένειας σε χρήμα, ο δε χρόνος ασφάλισής τους 
είναι συντάξιμος, διότι καταβάλλονται εισφορές για τους 
αντίστοιχους κλάδους κύριας και επικουρικής σύντα¬ 
ξης. Επισημαίνεται ότι οι εισφορές στο ΕΦΚΑ, τόσο του 
εργοδότη όσο και του μαθητευόμενου υπολογίζονται 
στο ήμισυ των πραγματικών αποδοχών. Προκειμένου να 
υποβάλλονται οι ΑΠΔ (Αναλυτικές Περιοδικές Δηλώσεις) 
και δεδομένου ότι το ολοκληρωμένο πληροφοριακό σύ¬ 
στημα του ΕΦΚΑ δεν αναγνωρίζει την ειδική περίπτωση 
ασφάλισης των μαθητευομένων, πρέπει να αναγράφο¬ 
νται ως αποδοχές στην ΑΠΔ το ήμισυ των αποδοχών. 
Όπου υπάρχουν Ταμεία Επικουρικής Ασφάλισης, επιβα¬ 
ρύνεται, ο εργοδότης ή/και ο μαθητευόμενος μετά από 


σχετική συνεννόηση μετά ως άνω Ταμεία.· Σύμφωνα με 
το ισχύον ημερομίσθιο και δεδομένου ότι οι εισφορές 
στο ΕΦΚΑ, τόσο του εργοδότη όσο και του μαθητευόμε¬ 
νου υπολογίζονται στο ήμισυ των πραγματικών αποδο¬ 
χών, οι επιβαρύνσεις εργοδοτών και μαθητευόμενων για 
κάθε ημέρα «Εκπαίδευσης στον χώρο εργασίας - Μαθη¬ 
τείας στον εργασιακό χώρο» διαμορφώνονται ως εξής: 


ΠΕΡΙΓΡΑΦΗ 

ΠΟΣΑ ΣΕ ευρώ (€) 

Ημερομίσθιο 

22,83€ χ 75% = 17,12€ 

Ποσό στο οποίο 
υπολογίζονται οι 
ασφαλιστικές εισφορές 

17,12/2 = 8,56€ 

Εισφορές εργοδότη 

8,56€ χ 37,78% = 3,23€ 

Εισφορές 

μαθητευόμενου 

8,56€ χ 3,28% = 0,28€ 

Σύνολο εισφορών 

3,23€ + 0,28€ = 3,51 € 

Καθαρό εισπραττόμενο 
ποσό από τον 
μαθητευόμενο 

17,12€ - 0,28€ = 16,84€ 

Επιβάρυνση του 
εργοδότη, αφαιρούμε- 
νης της επιδότησης 

17,12€ (ημερομίσθιο) 
+3,23€ (ασφαλιστικές εισφορές) 
-11€ (επιδότηση) = 9,35€ 


Οι ανωτέρω πίνακες ισχύουν κατά την έκδοση της πα¬ 
ρούσας Απόφασης και δύναται να τροποποιούνται κατά 
την κείμενη νομοθεσία. 

• Κανονικές άδειες: Οι μαθητευόμενοι δικαιούνται κα¬ 
νονική άδεια με αποδοχές σύμφωνα με τις ισχύουσες 
διατάξεις κατά τον παρακάτω πίνακα: 


ΑΔΕΙΕΣ ΜΑΘΗΤΕΥΟΜΕΝΩΝ 


Ανά έτος 

Ανά μήνα 

για 3 μήνες 

για 6 μήνες 

για 9 μήνες 

Για 4 ημέρες «Εκπαίδευσης στον 
χώρο εργασίας - Μαθητείας στον 
εργασιακό χώρο» την εβδομάδα 

16,00 

1,33 

3,99 

7,98 

11,97 

Για 5 ημέρες «Εκπαίδευσης στον 
χώρο εργασίας - Μαθητείας στον 
εργασιακό χώρο» την εβδομάδα 

20,00 

1,67 

5,01 

10,02 

15,03 


• Η επιδότηση δεν καταβάλλεται από το ΥΠΠΕΘ για τις ημέρες της κανονικής άδειας, ασθένειας, δώρων και λοιπών 
επιδομάτων, (όπου αυτά εξακολουθούν να ισχύουν). Στις περιπτώσεις κανονικής άδειας οι εργοδότες υποχρεούνται 
να καταβάλουν ολόκληρο το προβλεπόμενο ημερομίσθιο στους μαθητευόμενους. Στις περιπτώσεις απουσίας λόγω 
ασθένειας εφαρμόζονται οι διατάξεις των άρθρων 657-658 του Α.Κ. 

• Οι εργοδότες, που απασχολούν για την «Εκπαίδευση στον χώρο εργασίας - Μαθητεία στον εργασιακό χώρο» 
μαθητευόμενους-αποφοίτους ΕΠΑ.Λ., αποστέλλουν στο ΕΠΑ.Λ. όπου φοιτά κάθε μαθητευόμενος πρωτότυπο Μη¬ 
νιαίο Παρουσιολόγιο Μεταλυκειακού Έτους - Τάξης Μαθητείας. Το ως άνω παραστατικό θα πρέπει να αποστέλλεται 
στο ΕΠΑ.Λ. έγκαιρα μετά από την λήξη κάθε μήνα, να πρωτοκολλείται και να φυλάσσεται από αυτό. Στον εργοδότη 
φυλάσσεται αντίγραφο του μηνιαίου παρουσιολογίου «Μεταλυκειακού έτους-Τάξη Μαθητείας». 

• Με ευθύνη του Διευθυντή του ΕΠΑ.Λ. και σε συνεργασία με τους εκπαιδευτικούς που εποπτεύουν κάθε τάξη 
μαθητείας καταχωρίζονται οι παρουσίες των μαθητευόμενων σε πληροφοριακό σύστημα. Η πίστωση των λογαρια¬ 
σμών των μαθητευόμενων πραγματοποιείται από την Επιτελική Δομή ΕΣΠΑ, Τομέα Παιδείας/Ειδικό Λογαριασμό 
του ΥΠΠΕΘ. Απαραίτητη προϋπόθεση για την πρώτη (1) πίστωση των λογαριασμών των μαθητευόμενων αποτελεί 
η συμπλήρωση από τους μαθητευόμενους του απογραφικού δελτίου εισόδου συμμετεχόντων ΕΚΤ και αντίστοιχα 
για την τελευταία πίστωση η συμπλήρωση του απογραφικού δελτίου εξόδου συμμετεχόντων ΕΚΤ. 

• Η καταβολή των ασφαλιστικών εισφορών από το εργοδότη ελέγχεται σύμφωνα με τις ισχύουσες προθεσμίες. 

Άρθρο 10 

Εποπτεία εφαρμογής του «Προγράμματος 
Εκπαίδευσης στον χώρο εργασίας - 
Μαθητεία σε εργασιακό χώρο». 

Ι.Το «Μεταλυκειακό έτος-Τάξη Μαθητείας» υλοποι¬ 
είται από το Υπουργείο Παιδείας, Έρευνας και Θρησκευ¬ 
μάτων. 

2. Το ΕΠΑ.Λ. έχει την ευθύνη σε συνεργασία και συμφω¬ 
νία με τους εργοδότες της αντιστοίχισης των μαθητευο- 
μένων, με βάση το προφίλ τους, με τις προσφερόμενες 
θέσεις μαθητείας στους εργοδότες. 

3. Την ευθύνη τοποθέτησης σε χώρους εργασίας των 
μαθητευομένων, καθώς και άλατα σχετικά με αυτή έχουν 
τα Ε.Π.Α.Λ. ή τα Ε.Κ. και ο Ο.Α.Ε.Δ. από κοινού, μέσω των 
Κ.Π.Α. του Ο.Α.Ε.Δ.. 

4.0 Διευθυντήςτου Κ.Π.Α. του Ο.Α.Ε.Δ. μπορεί να ακυ¬ 
ρώσει τη Σύμβαση μαθητείας μετά από σχετική ενημέ¬ 
ρωση από τον Διευθυντή του ΕΠΑ.Λ. κατόπιν εισήγησης 
του υπεύθυνου εκπαιδευτικού του ΕΠΑ.Λ. ή του Ε.Κ., ο 
οποίος είναι αρμόδιος για την παρακολούθηση και τον 
έλεγχο του προγράμματος μάθησης στο χώρο εργασίας. 

Άρθρο 11 

Αξιολόγηση του «Μεταλυκειακού Έτους - 
Τάξη Μαθητείας» 

Οι μαθητευόμενοι τόσο κατά τη διάρκεια όσο και με 
την ολοκλήρωση της μαθητείας αξιολογούνται σύμφωνα 
με το Άρθρα 11 και 43, του ν. 4186/2013, όπως ισχύει. 

Άρθρο 12 
Ολοκλήρωση του 

«Μεταλυκειακού Έτους - Τάξη Μαθητείας» - 
Πιστοποίηση Προσόντων. 

Οι απόφοιτοι του «Μεταλυκειακού Έτους -Τάξη Μα¬ 
θητείας» λαμβάνουν πτυχίο ειδικότητας, επαγγελμα¬ 


τικής εκπαίδευσης και κατάρτισης επιπέδου 5, μετά 
την ολοκλήρωση των διαδικασιών πιστοποίησης των 
προσόντων τους σύμφωνα με την περ. Δ', της παρ. 14, 
του άρθρου 46, του ν. 4186/2013 (ΑΊ 93), η οποία προ¬ 
στέθηκε με την παρ. 6, του άρθρου 72, του ν. 4310/2014 
(Α'258). 

Άρθρο 13 

Διασφάλιση Ποιότητας 

Η ποιότητα του συνόλου των διαδικασιών τόσο για την 
παροχή της εκπαίδευσης στο ΕΠΑ.Λ. ή Ε.Κ. («Ενισχυτική 
Εργαστηριακή Εκπαίδευση της Μαθητείας») όσο και στο 
χώρο εργασίας («Πρόγραμμα Εκπαίδευσης στο χώρο 
εργασίας»), διασφαλίζεται με την υιοθέτηση των αρχών 
του Πλαισίου Ποιότητας Μαθητείας σύμφωνα με τα ανα- 
φερόμενα στα άρθρα 1 έως 12 της παρούσας. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 16 Φεβρουάριου 2017 
Οι Υπουργοί 


Αναπληρωτής Υπουργός 

Οικονομίας 

και Ανάπτυξης 

ΑΛΕΞΑΝΔΡΟΣ ΧΑΡΙΤΣΗΣ 

Αναπληρώτρια Υπουργός 
Εργασίας, Κοινωνικής 
Ασφάλισης και 
Κοινωνικής Αλληλεγγύης 


Υφυπουργός 
Παιδείας, Έρευνας 
και Θρησκευμάτων 

ΔΗΜΗΤΡΙΟΣ ΜΠΑΞΕΒΑΝΑΚΗΣ 

Αναπληρωτής 

Υπουργός 

Υγείας 


ΟΥΡΑΝΙΑ ΑΝΤΩΝΟΠΟΥΛΟΥ ΠΑΥΛΟΣ ΠΟΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3Πΐπΐ3ΐ€·3@€ΐ·9 ι ' 























